Para 04 | Quran Tube\n(Sura-Al-e-Imran Madina mai Nazil hui, is mai doso (200) Aayatain hain)\n03.92 Jab tak tum apni pasandeedah cheez say Allah Taalaa ki raah mein kharach na kero gay hergiz bhalaee na pao gay aur tum jo kharach kero ussay Allah Taalaa bakhoobi janta hai.\n03.93 Toraat kay nuzool say pehlay (hazrat) yaqoob (alh-e-salam) ney jiss cheez ko apney upper haram ker liya tha uss kay siwa tamam khaney bani israeel per halal thay aap keh dijiye kay agar tum sachay ho to toraat ley aao aur parh sunao.\n03.94 Iss kay baad bhi jo log Allah Taalaa per jhoot bohtan bandhen wohi zalim hain.\n03.95 Keh dijiye kay Allah Taalaa sacha hai tum sab ibrahim hanif kay millat ki pairwi kero jo mushrik na thay.\n03.96 Allah Taalaa ka pehla ghar jo logon kay liye muqarrar kiya gaya woh hai jo makkah (sharif) mein hai jo tamam duniya kay liye barkat-o-hidayat wala hai.\n03.97 Jiss mein khuli khuli nishaniyan hain muqam-e-ibrahim hai iss mein jo aajaye aman wala hojata hai Allah Taalaa ney unn logon per jo uss ki taraf raah paa saktay hon uss ghar ka hajj farz ker diya hai. Aur jo koi kufur keray to Allah Taalaa (uss sau bulkay) tamam duniya say bey perwah hai.\n03.98 Aap keh dijiye kay ehal-e-kitab tum Allah Taalaa ki aayaton kay sath kufur kiyon kertay ho? Jo kuch tum kertay ho Allah Taalaa uss per gawah hai.\n03.99 Inn ehal-e-kitab say kaho kay tum Allah Taalaa ki raah say logon ko kiyon roktay ho? Aur iss mein aib tatoltay ho halankay tum khud shahid ho Allah Taalaa tumharay aemaal say bey khabar nahi.\n03.100 Aey eman walo! Agar tum ehal-e-kitab ki kissi jamat ki baaten maano gay to woh tumhen tumharay eman laney kay baad murtid kafir bana den gay.\n03.101 (go yeh zahir hai kay) tum kaisay kufur ker saktay ho? Bawajood yeh kay tum per Allah Taalaa ki aayaten parhi jati hain aur tum mein rasool (PBUH) mojood hain. Jo shaks Allah Taalaa (kay deen) ko mazboot thaam ley to bila shuba ussay raah-e-raast dikha di gaee.\n03.102 Aey eman walo! Allah Taalaa say daro jitna uss say darna chahaiye aur dekho martay dum tak musalman hi rehna.\n03.103 Allah Taalaa ki rassi ko mill ker sab mazbooti say thaam lo aur phoot na dalo aur Allah Taalaa ki uss waqt ki nemta ko yaad kero jab tum aik doosray kay dushman thay to uss ney tumharay dilon mein ulfat daal di pus tum uss ki meharbani say bhai bhai hogaye aur tum aag kay garhay kay kinaray phonch chukay thay to uss ney tumhen bacha liya. Allah Taalaa issi tarah tumharay liye apni nishaniyan biyan kerta hai takay tum hidayat pao.\n03.104 Tum mein say aik jamat aisi honi chahaiye jo bhalaee ki taraf bulaye aur nek kaamon ka hukum keray aur burray kaamon say rokay aur yehil log falah aur nijat paney walay hain.\n03.105 Tum unn logon ki tarah na hojana jinhon ney apney pass roshan daleelen aajaney kay baad bhi tafarrqa daala aur ikhtilaf kiya enhin logon kay liye bara azab hai.\n03.106 Jiss din baaz chehray safaid hongay aur baaz siyah, siyah chehray walon (say kaha jayega) kay kiya tum ney eman laney kay baad kufur kiya? Abb apney kufur ka azab chakho.\n03.107 Aur safaid chehray walay Allah Taalaa ki rehmat mein dakhil hongay aur iss mein hamesha rahen gay.\n03.108 Aey nabi! Hum inn haqqani aayaton ki tilawat aap per ker rahey hain aur Allah Taalaa ka irada logon per zulm kerney ka nahi.\n03.109 Allah Taalaa hi kay liye hai jo kuch aasmanon aur zamin mein hai aur Allah Taalaa hi ki taraf tamam kaam lotaye jatay hain.\n03.110 Tum behtareen ummat ho jo logon kay liye peda ki gaee ho kay tum nek baaton ka hukum kertay ho aur buri baaton say roktay ho aur Allah Taalaa per eman rakhtay ho agar ehal-e-kitab bhi eman latay to unn kay liye behtar hota unn mein eman walay bhi hain lekin aksar to fasiq hain.\n03.111 Yeh tumhen sataney kay siwa aur ziyada kuch zarar nahi phoncha saktay agar laraee kay moqa aajaye to peeth mor len gay phir madad na kiye jayen gay.\n03.112 Inn per her jagah zillat ki maar pari illa yeh kay Allah Taalaa ki ya logon ki panah mein hon yeh ghazab-e-elahee kay mustahiq hogaye aur inn per faqeeri daal di gaee yeh iss liye kay yeh log Allah Taalaa ki aayaton say kufur kertay thay aur bey waja anbiya ko qatal kiya kertay thay yeh badla hai inn ki na farmaniyon aur ziyadtiyon ka.\n03.113 Yeh saray kay saray yaksan nahi bulkay inn ehal-e-kitab mein aik jamat (haq per) qaeem rehney wali bhi hai jo raaton kay waqt bhi kalam ullah ki tilawat kertay hain aur sajday bhi kertay hain.\n03.114 Yeh Allah Taalaa per aur qayamat kay din per eman bhi rakhtay hain bhalaiyon ka hukum kertay hain aur buraiyon say roktay hain aur bhalaee kay kaamon mein jaldi kertay hain. Yeh nek bakht logon mein say hain.\n03.115 Yeh jo kuch bhi bhalaiyan keren unn ki na qadri na ki jaye gi aur Allah Taalaa perhezgaron ko khoob janta hai.\n03.116 Kafiron ko unn kay maal aur unn ki aulad Allah kay haan kuch kaam na aayen gi yeh to jahannumi hain jo hamesha issi mein paray rahen gay.\n03.117 Yeh kuffaar jo kharach ikhraajaat keren uss ki misal yeh hai kay aik tund hawa chali jiss mein pala tha jo zalimon ki kheti per para aur ussay tehus nehus ker diya. Allah Taalaa ney unn per zulm nahi kiya bulkay woh khud apni janon per zulm kertay thay.\n03.118 Aey eman walo! Tum apna dili dost eman walon kay siwa kissi ko na banao. (tum to) nahi dekhtay doosray log tumhari tabahi mein koi kasar utha nahi rakhtay woh to chahtay hain kay tum dukh mein paro inn ki adawat to khud inn ki zaban say zahir ho chuki hai aur jo inn kay seenon mein posheeda hai woh boht ziyada hai hum ney tumharay liye aayaten biyan ker den.\n03.119 Agar aqal mand ho (to ghor kero) haan tum to enhen chahtay ho aur woh tum say mohabbat nahi rakhtay tum poori kitab ki mantay ho (woh nahi mantay phir mohabbat kaisi?) yeh tumharay samney to apney eman ka iqrar kertay hain lekin tanahi mein maaray gussay kay ungliyan chabatay hain kehdo kay apney gussay hi mein marr jao Allah Taalaa dilon kay raazon ko bakhoobi janta hai.\n03.120 Tumhen agar bhalaee milay to yeh na khush hotay hain haan! Agar buraee phonchay to khush hotay hain tum agar sabar kero aur perhezgari kero to inn ka makar tumhen kuch nuksan na dey ga. Allah Taalaa ney inn kay aemaal ka ehata ker rakha hai.\n03.121 Aey nabi! Uss waqt ko bhi yaad kero jab subha hi subha aap apney ghar say nikal ker musalmanon ko maidan-e-jang mein laraee kay morchon mein bitha rahey thay Allah Taalaa sunney janney wala hai.\n03.122 Jab tumhari do jamaten pust himmati ka irada ker chuki thin Allah Taalaa unn ka wali aur madadgar hai. Aur ussi ki pak zaat per mominon ko bharosa rakhna chahaiye.\n03.123 Jang-e-badar mein Allah Taalaa ney ain uss waqt tumhari madad farmaee thi jabkay tum nihayat giri hui halat mein thay iss liye Allah hi say daro!(na kiss aur say) takay tumhen shukar guzari ki tofiq ho.\n03.124 (aur yeh shukar guzari baees-e-nusrat-o-imdad ho) jab aap momino ko tasalli dey rahey thay kiya aasman say teen hazar farishtay utaar ker Allah Taalaa ka tumhari madad kerna tumhen kafi na hoga.\n03.125 Kiyon nahi bulkay agar tum sabar-o-perhezgari kero aur yeh log ussi dum tumharay pass aajayen to tumhara rab tumhari imdad paanch hazar farishton say keray ga jo nishandaar hongay.\n03.126 Aur yeh to mehaz tumharay dil ki khuwaish aur itminan-e-qalb kay liye hai werna madad to Allah hi ki taraf say hai jo ghalib aur hikmaton wala hai.\n03.127 (iss imdad-e-elahee ka maqsad yeh tha kay Allah) kafiron ki aik jamat ko kaat dey ya unhen zaleel ker dalay aur (saray kay saray) nu murad ho ker wapis chalay jayen.\n03.128 Aey payghumbar! Aap kay ikhtiyar mein kuch nahi Allah Taalaa chahaye to unn ki tauba qabool keray ya azab dey kiyon kay woh zalim hain.\n03.129 Aasmanon aur zamin mein jo kuch hai sab Allah hi ka hai woh jissay chahaye bakshay aur jissay chahaye azab keray Allah Taalaa bakshish kerney wala meharban hai.\n03.130 Aey eman walo! Barha charha ker sood na khao aur Allah Taalaa say daro takay tumhen nijat milay.\n03.131 Aur uss aag say daro jo kafiron kay liye tayyar ki gaee hai.\n03.132 Aur Allah aur uss kay rasool ki farmanbardari kero takay tum per raham kiya jaye.\n03.133 Aur apney rab ki bakshish ki taraf aur uss jannat ki taraf doro jiss ka araz aasamanon aur zamin kay barabar hai jo perhezgaron kay liye tayyar ki gaee hai.\n03.134 Jo log aasani mein aur sakhti kay moqay per bhi Allah kay rastay mein kharach kertay hain gussa peenay walay aur logon say dar guzar kerney walay hain Allah Taalaa unn neko kaaron say mohabbat kerta hai.\n03.135 Jab unn say koi na shaista kaam hojaye ya koi gunah ker bethen to foran Allah ka zikar aur apney gunahon kay liye istaghfaar kertay hain fil waqey Allah Taalaa kay siwa aur kaun gunahon ko baksh sakta hai? Aur woh log ba wajood ilm kay kissi buray kaam per arr nahi jatay.\n03.136 Enhin kay badla unn kay rab ki taraf say maghfirat hai aur jannaten hain jin kay neechay nehren behti hain jin mein woh hamesha rahen gay inn nek kaamon kay kerney walon ka sawab kiya hi acha hai.\n03.137 Tum say pehlay bhi aisay waqiyaat guzar chukay hain so zamin mein chal phir ker dekh lo kay (aasmani taleem kay) jhutlaney walon ka kiya anjam hua?\n03.138 Aam logon kay liye to yeh (quran) biyan hai aur perhezgari kay liye hidayat-o-naseehat hai.\n03.139 Tum na susti kero aur na ghumgeen ho tum hi ghalib raho gay agar tum eman daar ho.\n03.140 Agar tum zakhmi huye ho to tumharay mukhalif log bhi to aisay hi zakhmi ho chukay hain hum inn dino ko logon kay darmiyan adaltay badaltay rehtay hain. (shikast-e-ohod) iss liye thi kay Allah Taalaa eman walon ko zahir ker dey aur tum mein say baaz ko shahdat ka darja ata farmaye Allah Taalaa zalimon say mohabbat nahi kerta.\n03.141 (yeh waja bhi thi) kay Allah Taalaa eman walon ko bilkul alag kerdey aur kafiron ko mita dey.\n03.142 Kiya tum yeh samajh bethay ho kay tum jannat mein chalay jao gay halankay abb tak Allah Taalaa ney yeh zahir nahi kiya kay tum mein say jihad kerney walay kaun hain aur sabar kerney walay kaun hain?\n03.143 Jang say pehlay to tum shahdat ki aarzoo mein thay abb issay apni aankhon say apney samney dekh liya.\n03.144 (hazrat) Muhammad (PBUH) sirf rasool hi hain inn say pehlay boht say rasool ho chukay hain kiya agar inn ka intiqal hojaye ya yeh shaheed hojayen to tum islam say apni aeyrhiyon kay ball phir jaogay? Aur jo koi phir jaye apni aeyrhiyon per to hergiz Allah Taalaa ka kuch na bigaray ga un-qarib Allah Taalaa shukar guzaron ko nek badla dey ga.\n03.145 Baghair Allah Taalaa kay hukum kay koi jaandaar nahi marr sakta muqarrar shuda waqt likha hua hai duniya ki chahat walon ko hum kuch duniya dey detay hain aur aakhirat ka sawab chahaney walon ko hum woh bhi den gay. Aue ehsan manney walon ko hum boht jald nek badla den gay.\n03.146 Boht say nabiyon kay hum rakaab ho ker boht say Allah walay jihad ker chukay hain unhen bhi Allah ki raah mein takleefen phonchi lekin na to unhon ney himmat haari na sust rahey aur na dabay aur Allah sabar kerney walon ko (hi) chahata hai.\n03.147 Woh yehi kehtay rahey kay aey perwerdigar! Humaray gunahon ko baksh dey aur hum say humaray kaamon mein jo bey jaa ziyadti hui hai ussay bhi moaf farma aur humen sabit qadmi ata farma aur humen kafiron ki qom per madad dey.\n03.148 Allah Taalaa ney unehn duniya ka sawab bhi diya aur aakhirat kay sawab ki khoobi bhi ata farmaee aur Allah Taalaa nek logon say mohabbat kerta hai.\n03.149 Aey eman walo! Agar tum kafiron ki baaten maano gay to woh tumhen tumhari aeyrhiyon kay ball palta den gay (yani tumhen murtid bana den gay) phir tum na murad ho jao gay.\n03.150 Bulkay Allah hi tumhara mola hai aur woh behtareen madadgar hai.\n03.151 Hum un-qarib kafiron kay dilon mein rob daal den gay iss waja say kay yeh Allah kay sath unn cheezon ko sharik kertay hain jiss ki koi daleel Allah ney nahi utaari inn ka thikana jahannum hai aur inn zalimon ki buri jagah hai.\n03.152 Allah Taalaa ney tum say apna wada sacha ker dikhaya jabkay tum uss kay hukum say enhen kaat rahey thay. Yahan tak kay jab tum ney pust himmati ikhtiyar ki aur kaam mein jhagarney lagay aur na farmani ki uss kay baad uss ney tumhari chahat ki cheez tumhen dikha di tum mein say baaz duniya chahatay thay aur baaz ka irada aakhirat ka tha to phir uss ney tumhen unn say pher diya kay tum ko aazmaye aur yaqeenan uss ney tumhari laghzish say dar guzar farma diya aue eman walon per Allah baray fazal wala hai.\n03.153 Jabkay tum charhay chalay jarahey thay aur kissi ki taraf tawajja tak nahi kertay thay aur Allah kay rasool tumhen tumharay peechay say aawazen dey rahey thay bus tumhen ghum per ghum phoncha takay tum fot shuda cheez per ghumgeen na ho aur na phonchney wali (takleef) per udas ho Allah Taalaa tumharay tamam aemaal say khabardaar hai.\n03.154 Phir uss ney iss ghum kay baad tum per aman nazil farmaya aur tum mein say aik jamat ko aman ki neend aaney lagi. Haan kuch woh log bhi thay kay unhen apni janon ki pari hui thi woh Allah Taalaa kay sath na haq jahalat bhari bad gumani ker rahey thay aur kehtay thay kiya humen bhi kissi cheez ka ikhtiyar hai? Aap keh dijiye kay kaam kul ka kul Allah hi kay ikhtiyar mein hai yeh log apney dilon kay bhed aap ko nahi batatay kehtay hain kay agar humen kuch bhi ikhtiyar hota to yahan qatal na kiye jatay. Aap keh dijiye kay go tum apney gharon mein hotay phir bhi jin ki qismat mein qatal hona tha woh to maqtal ki taraf chal kharay hotay Allah Taalaa ko tumharay seenon ki andar ki cheez ka aazmana aur jo kuch tumharay dilon mein hai uss ko pak kerna tha aur Allah Taalaa seenon kay bhed say aagah hai.\n03.155 Tum mein say jin logon ney uss din peeth dikhaee jiss din dono jamaton ki mudd bher hui thi yeh log apney baaz kartooton kay baees shetan kay phuslaney mein aagaye lakin yaqeen jano kay Allah Taalaa ney unhen moaf ker diya Allah Taalaa hai bakshney wala aur tahammul wala.\n03.156 Aey eman walo! Tum unn logon ki tarah na ho jana jinhon ney kufur kiya aur apney bhaiyon kay haq mein jabkay woh safar mein hon ya jihad mein hon kaha kay agar yeh humaray pass hotay to na martay aur na maaray jatay iss ki waja yeh thi kay iss khayal ko Allah Taalaa unn ki dili hasrat ka sabab bana dey Allah Taalaa jilata aur maarta hai aur Allah tumharay amal ko dekh raha hai.\n03.157 Qasam hai agar Allah Taalaa ki raah mein shaheed kiye jao ya apni maut maro to be-shak Allah Taalaa ki bakshish-o-rehmat uss say behtar hai jisay yeh jama ker rahey hain.\n03.158 Bil yaqeen tum marr jao ya maar dalay jao jama to Allah Taalaa hi ki taraf kiye jao gay.\n03.159 Allah Taalaa ki rehmat kay baees aap inn per naram dil hain aur agar aap bad zaban aur sakht dil hotay to yeh sab aap kay pass say chatt jatay so aap inn say dar guzar keren aur inn kay liye istaghfaar keren aur kaam ka mashwara inn say kiya keren phir jab aap ka pukhta irada hojaye to Allah Taalaa per bharosa keren be-shak Allah Taalaa tawakkal kerney walon say mohabbat kerta hai.\n03.160 Agar Allah Taalaa tumhari madad keray to tum per koi ghalib nahi aa sakta aur agar woh tumhen chor dey to uss kay baad kaun hai jo tumhari madad keray? Emal walon ko Allah Taalaa per hi bharosa rakhan chahaiye.\n03.161 Na mumkin hai kay nabi say khayanat hojaye her khayanat kerney wala khayanat ko liye huye qayamat kay din hazir hoga phir her shaks apney aemaal ka poora poora badla diya jayega aur woh zulm na kiye jayen gay.\n03.162 Kiya pus woh shaks jo Allah Taalaa ki khushnoodi kay dar pay hain uss shaks jaisa hai jo Allah Taalaa ki narazgi ley ker lot’ta hai? Aur jiss ki jagah jahannum hai jo bad tareen jagah hai.\n03.163 Allah Taalaa kay pass inn kay alag alag darjay hain aur inn kay tamam aemaal ko Allah bakhoobi dekh raha hai.\n03.164 Be-shak musalmanon per Allah Taalaa ka bara ehsan hai kay inn hi mein say aik rasool inn mein bheja jo enhen uss ki aayaten parh ker sunata hai aur enhen pak kerta hai aur enhen kitab aur hikmat sikhata hai yaqeenan yeh sab iss say pehlay khuli gumrahi mein thay.\n03.165 (kiya baat hai kay) kay jab tumhen aik aisi takleef phonchi kay tum iss jaisi do chand phonch chukay to yeh kehney lagay kay yeh kahan say aagaee? Aap keh dijiye kay yeh khud tumhari taraf say hai be-shak Allah Taalaa her cheez per qadir hai.\n03.166 Aur tumhen jo kuch uss din phoncha jiss din do jamaton mein mudd bher hui thi woh sab Allah kay hukum say tha aur iss liye kay Allah Taalaa eman walon ko zahiri tor per jaan ley.\n03.167 Aur munafiqon bhi maloom kerley jin say kaha gaya kay aao Allah ki raah mein jihad kero ya kafiron ko hatao to woh kehney lagay kay agar hum laraee jantay hotay to zaroor sath detay woh uss din ba nisbat eman kay kufur say boht qarib thay apney mun say woh baaten banatay hain jo inn kay dilon mein nahi aur Allah Taalaa khoob janta hai jisay woh chupatay hain.\n03.168 Yeh woh log hai jo khud bhi behtay rahey aur apney bhaiyon ki babat kaha kay agar woh bhi humari baat maan letay to qatal na kiye jatay. Keh dijiye! kay agar tum sachay ho to apni janon say maut ko hata do.\n03.169 Jo log Allah ki raah mein shaheed kiye gaye hain unn ko hergiz murda na samjhen bulkay woh zinda hain apney rab kay pass say roziyan diye jatay hain.\n03.170 Allah Taalaa ney jo apna fazal unhen dey rakha hai uss say boht khush hain aur khushiyan mana rahey hain unn logon ki babat jo abb tak unn say nahi milay unn kay peechay hain iss per kay unhen na koi khof hai aur na woh ghumgeen hongay.\n03.171 Woh khush hotay hain Allah ki nemat aur fazal say aur iss say bhi kay Allah Taalaa eman walon kay ajar ko barbad nahi kerta.\n03.172 Jin logon ney Allah aur uss kay rasool kay hukum ko qabool kiya iss kay baad kay unhen pooray zakham lag chukay thay inn mein say jinhon ney neki ki aur perezgari barti unn kay liye boht ziyada ajar hai.\n03.173 Woh log kay jab inn say logon ney kaha kay kafiron ney tumharay muqabley mein lashkar jama ker liye hain tum unn say khof khao to iss baat ney unhen eman mein aur barha diya aur kehne lagay humen Allah kafi hai aur woh boht acha kaar saaz hai.\n03.174 (nateeja yeh hua kay) Allah ki nemat-o-fazal kay sath yeh lotay enhen koi buraee na phonchi enhon ney Allah Taalaa ki raza mandi ki pairwi ki Allah boht baray fazal wala hai.\n03.175 Yeh khabar denay wala sird shetan hi hai jo apney doston say darata hai tum inn kafiron say na daro aur mera khof rakho agar tum momin ho.\n03.176 Kufur mein aagay barhney walay log tumhen ghum naak naa keren yaqeen maano kay yeh Allah Taalaa ka kuch na bigar saken gay Allah Taalaa ka irada hai kay inn ka liye aakhirat ka koi hissa ata na keray aur inn kay liye bara azab hai.\n03.177 Kufur ko eman kay badlay khareedney walay hergiz hergiz Allah Taalaa ko koi nuksan nahi phoncha saktay aur inn hi kay liye alam naak azab hai.\n03.178 Kafir log humari di hui mohlat ko apney haq mein behtar na samjhen yeh mohlat to iss liye hai kay woh gunahon mein aur barh jayen inn hi kay liye zaleel kerney wala azab hai.\n03.179 Jiss haal per tum ho ussi per Allah eman walon ko na chor dey ga jab tak kay pak aur na pak ko alag alag na ker dey aur na Allah Taalaa aisa hai kay tumhen ghaib say aagah ker dey bulkay Allah Taalaa apney rasoolon mein say jiss ka chahaye intikhab ker leta hai iss liye tum Allah Taalaa per aur uss kay rasoolon per eman rakho agar tum eman lao aur taqwa kero to tumharay liye bhari ajar hai.\n03.180 Jinhen Allah Taalaa ney apney fazal say kuch dey rakha hai woh iss mein apni kanjoosi ko apney liye behtar khayal na keren bulkay woh inn kay liye nihayat bad tar hai un-qarib qayamat walay din yeh apni kanjoosi ki cheez kay toq daalay jayen gay aasmanon aur zamin ki meeras Allah Taalaa hi kay liye aur jo kuch tum ker rahey ho uss say Allah Taalaa aagah hai.\n03.181 Yaqeenan Allah Taalaa ney unn logon ka qol bhi suna jinhon ney kaha kay Allah Taalaa faqir hai aur hum to toongar hain unn kay iss qol ko hum likh len gay. Aur inn ka anbiya ko bila waja qatal kerna bhi aur hum inn say kahen gay kay jalney wala azab chakho!.\n03.182 Yeh tumharay paish kerda aemaal ka badla hai aur Allah Taalaa apney bandon per zulm kerney wala nahi.\n03.183 Yeh woh log hai jonhon ney kaha kay Allah Taalaa ney humen hukum diya hai kay kissi rasool ko na manen jab tak woh humaray pass aisi qurbani na laye jissay aag kha jaye. Aap keh dijiye kay agar um sachay ho to mujh say pehlay tumharay pass jo rasool deegar moajzon kay sath yeh bhi laye jissay tum keh rahey ho to phir tum ney unhen kiyon maar dala?\n03.184 Phir bhi agar yeh log aap ko jhutlayen to aap say pehlay bhi boht say woh rasool jhutlaye gaye hain jo roshan daleelen aur munawar kitab ley ker aaye.\n03.185 Her jaan maut ka maza chakhney wali hai aur qayamat kay din tum apney badlay pooray pooray diye jao gay pus jo shaks aag say hata diya jaye aur jannat mein dakhil ker diya jaye be-shak woh kaamyaab hogaya aur duniya ki zindagi to sirf dhokay ki jinss hai.\n03.186 Yaqeenan tumharay maalon aur tumhari jaanon say tumhari aazmaish ki jaye gi aur yeh bhi yaqeen hai kay tumhen unn logon ki jo tum say pehlay kitab diye gaye aur mushrikon ki boht si dukh denay wali baaten bhi sunni paren gi aur agar tum sabar kerlo aur perhezgari ikhtiyar kero to yaqeenan yeh boht bari himmat ka kaam hai.\n03.187 Aur Allah Taalaa ney jab ehal-e-kitab say ehad liya kay tum issay sab logon say zaroor biyan kero gay aur issay chupao gay nahi to phir bhi inn logon ney iss ehad ko apni peeth peechay daal diya aur issay boht kum qeemat per baich daala. Inn kay yeh beopaar boht bura hai.\n03.188 Woh log jo apney kartooton per khush hain aur chahatay hain kay jo unhon ney nahi kiya uss per bhi unn ki tareef ki jayen aap unhen azab say chutkaray mein na samjhiye inn kay liye to dard naak azab hai.\n03.189 Aasmanon aur zamin ki badshahi Allah hi kay liye hai aur Allah Taalaa her cheez per qadir hai.\n03.190 Aasmanon aur zamin ki pedaish mein aur raat din kay hair pher mein yaqeenan aqal mandon kay liye nishaniyan hain.\n03.191 Jo Allah Taalaa ka zikar kharay aur bethay aur apni kerwaton per letay huye kertay hain aur aasmanon-o-zamin ki pedaish mein ghor-o-fiker kertay hain aur kehtay hain aey humaray perwerdigar! Tu ney yeh bey faeeda nahi banaya tu pak hai pus humen aag kay azab say bacha ley.\n03.192 Aey humaray palney walay! Tu jissay jahannum mein dalay yaqeenan tu ney ussay ruswa kiya aur zalimon ka madadgar koi nahi.\n03.193 Aey humaray rab! Hum ney suna kay munadi kerney wala ba-aawaz buland eman ki taraf bula raha hai kay logo! Apney rab per eman lao pus hum eman laye. Ya elahee! Abb to humaray gunah moaf farma aur humari buraiyan hum say door ker dey aur humari maut nekon kay sath ker.\n03.194 Aey humaray palney walay mabood! Humen woh dey jiss ka wada tu ney hum say apney rasoolon ki zabani kiya hai aur humen qayamat kay din ruswa na ker yaqeenan tu wada khilafi nahi kerta.\n03.195 Pus unn kay rab ney unn ki dua qabool farma li kay tum say kissi kaam kerney walay kay kaam ko khuwa woh mard ho ya aurat mein hergiz zaya nahi kerta tum aapas mein aik doosray kay hum jinss ho iss liye woh log jinhon ney hijrat ki aur apney gharon say nikal diye gaye aur jinhen meri raah mein izza di gaee aur jinhon ney jihad kiya aur shaheed kiye gaye mein zaroor zaroor unn ki buraiyan unn say door kerdoon ga aur bil yaqeen unhen unn jannaton mein ley jaon ga jin key neechay nehren beh rahi han yeh hai sawab Allah Talaa ki taraf say aur Allah Taalaa hi kay pass behtareen sawab hai.\n03.196 Tujhay kafiron ka shehron mein chalna phirna fareb mein na daal dey.\n03.197 Yeh to boht hi thora faeeda hai iss kay baad unn ka thikana to jahannum hai aur woh buri jagah hai.\n03.198 Lekin jo log apney rab say dartay rahey unn kay liye jannaten hain jin kay neechay nehren jari hain inn mein woh hamesha rahen gay yeh mehmani hai Allah ki taraf say aur nek kaaron kay liye jo kuch Allah Taalaa kay pass hai woh boht hi behtar hai.\n03.199 Yaqeenan ehal-e-kitab mein say baaz aisay bhi hain jo Allah Taalaa per eman latay hain aur tumhari taraf jo utaata gaya hai aur unn ki janib jo nazil hua uss per bhi Allah Taalaa say dartay hain aur Allah Taalaa ki aayaton ko thori thori qeemat per baichtay bhi nahi inn ka badla inn kay rab kay pass hai yaqeenan Allah Taalaa jald hisab lenay wala hai.\n03.200 Aey eman walo! Tum sabit qadam raho aur aik doosray ko thamay rakho aur jihad kay liye tayyar raho aur Allah Taalaa say dartay raho takay tum murad ko phoncho.\n04.01 Aey logo apney perwerdigar say daro jiss ney tumhen aik jaan say peda kiya aur ussi say uss ki biwi ko peda ker kay unn dono say boht say mard aur aurten phela den uss Allah say daro jiss kay naam per aik doosray say maangtay ho aur rishtay naatay toryney say bhi bacho be-shak Allah Taalaa tum per nigehbaan hai.\n04.02 Aur yateemon ko unn kay maal dey do aur pak aur halal cheez kay badlay na pak aur haram cheez na lo aur apney maalon kay sath unn kay maal mila ker kha na jao be-shak yeh boht bara gunah hai.\n04.03 Agar tumhen darr ho kay yateen larkiyon say nikkah ker kay tum insaf na rakh sako gay to aur aurton mein say jo bhi tumhen achi lagen tum unn say nikkah kerlo do do teen teen chaar chaar say lekin agar tumhen barabari na ker sakney ka khof ho to aik hi kafi hai ya tumhari milkiyat ki londi yeh ziyada qarib hai kay (aisa kerney say na insafi aur) aur aik taraf jhuk parney say bach jao.\n04.04 Aur aurton ko unn kay mehar razi khushi dey do haan agar woh khud apni khushi say kuch mehar chor den to issay shoq say khush ho ker kha lo.\n04.05 Bey aqal logon ko apna maal na dey do jiss maal ko Allah Taalaa ney tumhari guzraan kay qaeem rakhney ka zariya banaya hai haan unhen iss maal say khilao pilao pehnao orahao aur unhen maqooliyat say naram baat kaho.\n04.06 Aur yateemon ko unn kay baligh ho janey tak sidhartay aur aazmatay raho phir agar inn mein tum hoshiyari aur husn-e-tadbeer pao to enhen inn kay maal sonp do aur inn kay baray ho janey kay darr say inn kay maalon ko jaldi jaldi fazool kharchiyon mein tabah na kerdo maal daron ko chahaiye kay (inn kay maal say) bachtay rahen haan miskeen mohtaj ho to dastoor kay mutabiq wajibi tor say kha ley phir jab enhen inn kay maal sonpo to gawah bana lo dar asal hisab lenay wala Allah Taalaa hi kafi hai.\n04.07 Maa baap aur khawesh-o-aqarib kay tarkay mein mardon ka hissa bhi hai aur aurton ka bhi. (jo maal maa baap aur khawesh-o-aqarib chor maren) khuwa woh maal kum ho ya ziyada (uss mein) hissa muqarrar kiya hua hai.\n04.08 Aur jab taqseem kay waqt qarabat daar aur yateem aur miskeen aajayen to tum uss mein say thor boht enhen bhi dey do aur inn sa narmi say bolo.\n04.09 Aur chahaiye kay woh iss baat say daren kay agar woh khud apney peechay (nannhay nannhay) na tawan bachay chor jatay jin kay zaya ho janey ka andesha rehta hai (to unn ki chahat kiya hoti) pus Allah Taalaa say darr ker jachi tuli baat kaha kero.\n04.10 Jo log na haq zulm say yateemon ka maal kha jatay hain woh apney pet mein aag hi bhar rahey hain aur un qarib woh dozakh mein jayen gay.\n04.11 Allah Taalaa tumhen tumhari aulad kay baray mein hukum kerta hai kay aik larkay ka hissa do larkiyon kay barabar hai aur agar sirf larkiyan hi hon aur do say ziyada hon to unhen maal matrooka ka do tehaee milay ga. Aur agar aik hi larki ho to uss kay liye aadha hai aur mayyat kay maa baap mein say her aik kay liye uss kay choray huye maal ka chatha hissa hai agar iss (mayyat) ki aulad ho aur agar aulad na ho aur maa baap waris hotay hon to uss ki maa kay liye teesra hissa hai haan agar mayyat kay kaee bhai hon to phir uss ki maa ka chatha hissa hai. Yeh hissay uss wasiyat (ki takmeel) kay baad hain jo marney wala ker gaya ho ya aday-e-qarz kay baad tumharay baap hon ya tumharay betay tumhen nahi maloom kay unn mein say kaun tumhen nafa phonchaney mein ziyada qarib hai yeh hissay Allah Taalaa ki taraf say muqarrar kerda hain be-shak Allah Taalaa pooray ilm aur kaamil hikmaton wala hai.\n04.12 Tumhari biwiyan jo kuch chor maren aur unn ki aulad na ho to aadhon aadh tumhara hai aur agar unn ki aulad ho to unn kay choray huye maal say tumharay liye chothaee hissa hai. Uss wasiyat ki adaayegi kay baad jo woh ker gaee hon ya qarz kay baad. Aur jo (tarka) tum chor jao uss mein unn kay liye aik chothaee hai agar tumhari aulad na ho aur agar tumhari aulad ho to phir unhen tumharay tarkay ka aathwan hissa milay ga uss wasiyat kay baad jo tum ker gaye ho aur qarz ki adaayegi kay baad. Aur jin ki meerass li jati hai woh mard ya aurat kalala ho yani uss ka baap beta na ho aur uss ka aik bhai ya aik behan ho to inn dono mein say her aik ka chatha hissa hai aur agar iss say ziyada hon to aik tehaee mein sab shareek hain uss wasiyat kay baad jo ki jaye aur qarz kay baad jabkay auron ka nuksan na kiya gaya ho yeh muqarrar kiya hua Allah Taalaa ki taraf say hai aur Allah Taalaa daana hai burdbaar.\n04.13 Yeh hadden Allah Taalaa ki muqarrar ki hui hain aur jo Allah Taalaa ki aur uss kay rasool (PBUH) ki farmanbardari keray ga ussay Allah Taalaa jannaton mein ley jaye ga jin kay neechay nehren beh rahi hain jin mein woh hamesha rahen gay aur yeh boht bari kaamyaabi hai.\n04.14 Aur jo shaks Allah Taalaa aur uss kay rasool (PBUH) ki na farmani keray aur uss ki muqarrara haddon say aagay niklay ussay woh jahannum mein daal dey ga jiss mein woh hamesha rahey ga aison hi kay liye ruswa kun azab hai.\n04.15 Tumhari aurton mein say jo bey hayaee ka kaam keren unn per apney mein say chaar gawah talab kero agar woh gawahi den to inn aurton ko gharon mein qaid rakho yahan tak kay maut unn ki umaren poori ker dey ya Allah Taalaa unn kay liye koi aur raasta nikalay.\n04.16 Tum say jo do fard aisa kaam ker len unhen ezza do agar woh tauba aur islaah ker len to unn say mun pher lo be-shak Allah Taalaa tauba kerney wala aur reham kerney wala hai.\n04.17 Allah Taalaa sirf unhi logon ki tauba qabool farmata hai jo ba waja nadani koi buraee ker guzren phir jald uss sa baaz aajayen aur tauba keren to Allah Taalaa bhi unn ki tauba qabool kerta hai Allah Taalaa beray ilm wala hikmat wala hai.\n04.18 Unn ki tauba nahi jo buraiyan kertay chalay jayen yahan tak kay jab inn mein say kissi kay pass maut aajaye to keh dey kay mein ney abb tauba ki aur unn ki tauba bhi qabool nahi jo kufur per hi marr jayen yehi log hain jin kay liye hum ney alam naak azab tayyar ker rakha hai.\n04.19 Eman walo! Tumhen halal nahi kay zabardasti aurton ko virsay mein ley betho unhen iss liye rok na rakho kay jo tum ney unhen dey rakha hai uss mein say kuch ley lo haan yeh aur baat hai kay woh koi khuli buraee aur bey hayaee keren unn kay sath achay tareeqay say bod-o-baash rakho go tum unhen na pasand kero lekin boht mumkin hai kay tum kissi cheez ko bura jano aur Allah Taalaa iss mein boht hi bhalaee ker dey.\n04.20 Aur agar tum aik biwi ki jagah doosri biwi kerna hi chahao aur inn mein say kissi ko tum ney khazana ka khazana hi dey rakha ho to bhi uss mein say kuch na lo kiya tum issay na haq aur khula gunah hotay huye bhi ley lo gay tum issay kaisay ley lo gay.\n04.21 Halankay tum aik doosray say mill chukay ho aur inn aurton ney tum say mazboot ehad-o-paymaan ley rakh hai.\n04.22 Aur unn aurton say nikkah na kero jin say tumharay baapon ney nikkah kiya hai magar jo guzar chuka hai yeh bey hayaee ka kaam aur bughz ka sabab hai aur bari buri raah hai.\n04.23 Haram ki gaeen tum per tumhari maayen aur tumhari larkiyan tumhari behnen tumhari phoopiyan aur tumhari khalaayen aur bhai ki larkiyan aur behan ki larkiyan aur tumhari woh maayen jinhon ney tumhen doodh pilaya ho aur tumhari doodh sharik behnen aur tumhari saas aur tumhari woh perwerish kerda larkiyan jo tumhari godd mein hain tumhari unn aurton say jin say tum dakhool ker chukay ho haan agar tum ney unn say jamaa na kiya ho to tum oer koi gunah nahi aur tumharay salbi sagay beton ki biwiyan aur tumhara do behnon ka jama kerna haan jo guzar chuka so guzar chuka yaqeenan Allah Taalaa bakshney wala meharban hai.\nPosted by WILLIAM | at 11:49 PM | Labels: Para 04 | Estou lendo: Para 04Tweet this! | Feed.


Para 13 | Quran Tube\n12.53 Mein apney nafs ki pakeezgi biyan nahi kerta. Be-shak nafs to buraee per ubharney wala hi hai magar yeh kay mera perwerdigar hi apna reham keray yaqeenan mera paalney wala bari bakhsish kerney wala aur boht meharbani farmaney wala hai.\n12.54 Badshah ney kaha issay meray pass lao kay mein ussay apney khas kaamon kay liye muqarrar ker loon phir jab uss say baat cheet ki to kehney laga kay aap humaray haan aaj say zee izzat aur amant daar hain.\n12.55 (Yousuf ney) kaha aap mujhay mulk kay khazano per muqarrar ker dijiye mein hifazat kerney wala aur ba khabar hun.\n12.56 Issi tarah hum ney yousuf (alh-e-salam) ko mulk ka qabza dey diya. Kay woh jahan kahin chahaiye rahey sahey hum jisay chahayen apni rehmat phoncha detay hain. Hum neko kaaron ka sawab zaya nahi kertay.\n12.57 Yaqeenan eman daron aur perhezgaron ka ukhrawi ajar boht hi behtar hai.\n12.58 Yousuf kay bhai aaye aur yousuf kay pass gaye to uss ney unhen pehchan liya aur unhon ney ussay na pehchana.\n12.59 Jab unhen unn ka asbaab muhayya ker diya to kaha kay tum meray pass apney uss bhai ko bhi lana j tumharay baap say hai kiya tum ney nahi dekha kay mein poora naap ker deta hun aur mein hun bhi behtareen maizbaani kerney walon mein.\n12.60 Pus agar tum ussay ley ker pass na aaye to meri taraf say tumhen koi naap bhi na milay bulkay tum meray qarib bhi na phatakna.\n12.61 Unhon ney kaha acha hum uss kay baap ko uss ki babat phuslayen gay aur poori kosish keren gay.\n12.62 Apney khidmat garon say kaha kay inn ki poonji enhi ki boriyon mein rakh do kay jab lot ker apney ehal-o-ayal mein jayen aur poonjiyon ko pehchan len to boht mumkin hai kay yeh phir lot ker aayen.\n12.63 Jab yeh log lot ker apney walid kay pass gaye to kehney lagay kay hum say to ghallay ka naap rok liye gaya. Abb aap humaray sath humaray bhai ko bhejiye kay hum paymana bhar ker layen hum uss ki nigehbani kay zimmay daar hain.\n12.64 (Yaqoob alh-e-salam) ney kaha mujhay to iss ki babat tumhara waisa hi aitbaar hai jaisa kay iss say pehlay iss kay bhai kay baray mein tha bus Allah hi behtareen hafiz hai aur woh sab meharbano say bara meharban hai.\n12.65 Jab unhon ney apna asbaab khola to to apna sarmaya mojood paya jo unn ki janib lota diya gaya tha. Kehney lagay aey humaray baap humen aur kiya chahaiye. Dekhiye to yeh humara sarmaya bhi humen wapis lota diya gaya hai. Hum apney khaandan ko rasad laa den gay aur apney bhai ki nigrani bhi rakhen gay aur aik oont kay bojh ka ghalla ziyada layen gay. Yeh naap to boht aasan hai.\n12.66 Yaqoob (alh-e-salam) ney kaha! Mein to issay hergiz hergiz tumharay sath nahi bhejon ga jabtak tum Allah ko beech mein rakh ker mujhay qol-o-qarar na do kay tum issay meray pass phoncha do gay siwaye uss aik soorat kay tum sab giriftaar ker liye jao. Jab enhon ney pakka qol-o-qarar dey diya to enhon ney kaha kay hum jo kuch kehtay hain Allah uss per nigehban hai.\n12.67 Aur (yaqoob alh-e-salam) ney kaha aey meray bacho! Tum sab aik darwazay say na jana bulkay kaee juda juda darwazon mein say dakhil hona. Mein Allah ki taraf say aaney wali kissi cheez ko tum say nahi taal sakta. Hukum sirf Allah hi ka chalta hai. Mera kaamil bharosa ussi per hai aur her aik bharosa kerney walay ko ussi per bharosa kerna chahaiye.\n12.68 Jab woh unhi raaston say jin ka hukum unn kay walid ney unhen diya tha gaye kuch na tha kay Allah ney jo baat muqarrar ker di hai woh iss say unhen zara bhi bacha ley. Magar yaqoob (alh-e-salam) kay dil mein aik khayal (peda hua) jissay uss ney poora ker liya bila shuba woh humaray sikhlaye huye ilm ka aalim tha lekin aksar log nahi jantay.\n12.69 Yeh sab jab yousuf kay pass phonch gaye to uss ney apney bhai ko apney pass bitha liya aur kaha kay mein tera bhai (yousuf) hun pus yeh jo kuch kertay rahey uss ka kuch ranj na ker.\n12.70 Phir jab unhen unn ka saman asbaab theek thaak ker kay diya to apney bhai kay asbaab mein pani ka piyala rakh diya. Phir aik aawaz denay walay ney pukar ker kaha aey qafilay walo! Tum log to chor ho.\n12.71 Enhon ney unn ki taraf mun pher ker kaha kay tumhari cheez khoi gaee hai?\n12.72 Jawab diya kay shahi paymana gumm hai jo issay ley aaye ussay aik oont kay bojh ka ghalla milay ga. Iss waday kay mein zaamin hun.\n12.73 Enhon ney kaha Allah ki qasam! Tum ko khoob ilm hai kay hum mulk mein fasad phelaney kay liye nahi aaye aur na hum chor hain.\n12.74 Enhon ney kaha acha chor ki kiya saza hai agar tum jhootay ho?\n12.75 Jawab diya kay uss ki saza yehi hai kay jiss kay asbaab mein say paya jaye wohi uss ka badla hai. Hum to aisay zalimon ko yehi saza diya kertay hain.\n12.76 Pus yousuf ney inn kay saman ki talash kerna shuroo ki apney bhai kay saman ki talashi say pehlay phir uss paymaney ko apnay bhai kay saman (zanbeel) say nikala. Hum ney yousuf kay liye issi tarah yeh tadbeer ki. Uss badshah kay qanoon ki roo say yeh apney bhai ko na ley sakta tha magar yeh kay Allah ko manzoor ho. Hum jiss kay chahayen darjay buland ker den her zee ilm per foqiyat rakhney wala doosra zee ilm mojood hai.\n12.77 Enhon ney kaha kay agar iss ney chori ki (to koi tajjub ki baat nahi) iss ka bhai bhi pehlay chori ker chuka hai yousuf (alh-e-salam) ney iss baat ko apney dil mein rakh liya aur inn kay samney bilkul zahir na kiya. Kaha kay tum bad tar jagah mein ho aur jo tum biyan kertay ho ussay Allah hi khoob janta hai.\n12.78 Enhon ney kaha aey aziz-e-misir! Iss kay walid boht bari umar kay bilkul boorhay shaks hain. Aap iss kay badlay hum mein say kissi ko ley lijiye. Hum dekhtay hain kay aap baray nek nafs hain.\n12.79 Yousuf (alh-e-salam) ney kaha hum ney jiss kay pass apni cheez paee hai uss kay siwa doosray ki giriftari kerney say Allah ki panah chahatay hain aisa kerney say to hum yaqeenan na insafi kerney walay hojayen gay.\n12.80 Jab yeh iss say mayus hogaye to tanahee mein beth ker mashwara kerney lagay. Inn mein jo sab say bara tha uss ney kaha tumhen maloom nahi kay tumharay walid ney tum say Allah ki qasam ley ker pukhta qol-o-qarar liya hai aur iss say pehlay yousuf kay baray mein tum kotahi ker chukay ho. Pus mein to iss sir zamin say na taloo ga jabtak walid shab khud mujhay ijazat na den ya Allah Taalaa meray iss moamlay ka faisla ker den wohi behtareen faisla kerney wala hai.\n12.81 Tum sab walid shab ki khidmat mein wapis jao aur kaho kay abba ji! Aap kay shabzaday ney chori ki aur hum ney wohi gawahi di thi jo hum jantay thay. Hum kuch ghaib ki hifazat kerney walay na thay.\n12.82 Aap uss shehar kay logon say daryaft farma len jahan hum thay aur uss qafilay say bhi pooch len jiss kay sath hum aaye hain aur yaqeenan hum bilkul sachay hain.\n12.83 (Yaqoob alh-e-salam ney) kaha yeh to nahi bulkay tum ney apni taraf say baat bana li pus abb sabar hi behtar hai. Qarib hai kay Allah Taalaa inn sab ko meray pass hi phoncha dey. Wohi ilm-o-hikmat wala hai.\n12.84 Phir unn say mun pher liya aur kaha haaye yousuf! Inn ki aankhen ba waja ranj-o-ghum kay safaid ho chuki thin aur woh ghum ko dabaye huye thay.\n12.85 Beton ney kaha wallah! Aap hamesha yousuf ki yaad mein hi lagay rahen gay yahan tak kay ghul jayen ya khatam hi ho jayen.\n12.86 Unhon ney kaha mein to apni pareshaniyon aur ranj ki faryad Allah hi say ker raha hun mujhay Allah ki taraf say woh baaten maloom hain jo tum nahi jantay.\n12.87 Meray piyaray bacho! Tum jao aur yousuf (alh-e-salam) ki aur uss kay bhai ki poori talash kero aur Allah ki rehmat say na umeed na ho. Yaqeenan rab ki rehmat say na umeed wohi hotay hain jo kafir hotay hain.\n12.88 Phir jab yeh log yousuf (alh-e-salam) kay pass phonchay to kehney lagay aey aziz! Hum ko aur humaray khaandan ko dukh phoncha hai. Hum haqeer poonji laye hain pus aap humen pooray ghallay ka naap dijiye aur hum per kheyraat kijiye Allah Taalaa kheyraat kerney walon ko badla deta hai.\n12.89 Yousuf ney kaha kay jantay bhi ho kay tum ney yousuf aur uss kay bhai kay sath apni nadani ki halat mein kiya kiya?\n12.90 Unhon ney kaha kiya (waqaee) tu hi yousuf (alh-e-salam) hai. Jawab diya kay haan mein yousuf (alh-e-salam) hun aur yeh mera bhai hai. Allah ney hum per fazal-o-karam kiya. Baat yeh hai kay jo bhi perhezgari aur sabar keray to Allah Taalaa kissi neko kaar ka ajar zaya nahi kerta.\n12.91 Unhon ney kaha Allah ki qasam! Allah Taalaa ney tujhay hum per bartari di hai aur yeh bhi bilkul sach hai kay hum khata kaar thay.\n12.92 Jawab diya aaj tum per koi malamat nahi. Allah tumhen bakhshay woh sab meharbano say bara meharban hai.\n12.93 Mera yeh kurta tum ley jao aur issay meray walid kay mun per daal do kay woh dekhney lagen aur aajayen aur apney tamam khaandan ko meray pass ley aao.\n12.94 Jab yeh qafila juda hua to unn kay walid ney kaha mujhay to yousuf ki khushboo aarahi hai agar tum mujhay sathyaya hua qarar na do.\n12.95 Woh kehney lagay kay wallah apney issi puraney khabt mein mubtila hain.\n12.96 Jab khushkhabri denay walay ney phonch ker unn kay mun per woh kurta dala ussi waqt woh phir say beena hogaye. Kaha! Kiya mein tum say na kaha kerta tha kay mein Allah ki taraf say woh baaten janta hun jo tum nahi jantay.\n12.97 Enhon ney kaha abba ji! Aap humaray liye gunahon ki bakhsish talab kijiye be-shal hum qusoor waar hain.\n12.98 Kaha acha mein jald hi tumharay liye apney perwerdigar say bakhsish maangoo ga woh boht bara bakhshney wala aur nihayat meharbani kerney wala hai.\n12.99 Jab yeh sara gharana yousuf kay pass phonch gaya to yousuf ney apney maa baap ko apney pass jagah di aur kaha kay Allah ko manzoor hai to aap sab aman-o-amaan kay sath misir mein aao.\n12.100 Aur apney takht per apney maa baap ko ooncha bithaya aur sab uss kay samney sajday mein girr gaye. Tab kaha kay abba ji! Yeh meray pehlay kay khuwab ki tabeer hai meray rab ney ussay sacha ker dikhaya uss ney meray sath bara ehsan kiya jab kay mujhay jail khaney say nikala aur aap logon ko sehra say ley aaya uss ikhtilaaf kay baad jo shetan ney mujh mein aur meray bhaiyon mein daal diya tha. Mera rab jo chahaye uss kay liye behtareen tadbeer kerney wala hai. Aur woh boht ilm-o-hikmat wala hai.\n12.101 Aey meray perwerdigar! Tu ney mujhay mulk ata farmaya aur tu ney mujhay khuwab ki tabeer sikhlaee. Aey aasman-o-zamin kay peda kerney walay! Tu hi duniya aur aakhirat mein mera wali (dost) aur kaar saaz hai tu mujhay islam ki halat mein fot ker aur neko mein mila dey.\n12.102 Yeh ghaib ki khabron mein say hai jiss ki hum aap ki taraf wahee ker rahey hain. Aap unn kay pass na thay jab kay unhon ney apni baat thaan li thi aur woh fareb kerney lagay thay.\n12.103 Go aap laakh chahayen lekin aksar log eman daar na hongay.\n12.104 Aap inn say iss per koi ujrat talab nahi ker rahey hain. Yeh to tamam duniya kay liye niri naseehat hi naseehat hai.\n12.105 Aasmanon aur zamin mein bhot si nishaniyan hain. Jin say yeh mun moray guzr rahey jatay hain.\n12.106 Inn mein say aksar log ba-wajood Allah per eman rakhney kay bhi mushrik hi hain.\n12.107 Kiya woh iss baat say bey khof hogaye hain kay inn kay pass Allah kay azabon mein say koi aam azab aajaye ya inn per achanak qayamt toot paray aur woh bey khabar hi hon.\n12.108 Aap keh dijiye kay meri raah yehi hai. Mein aur meray muttabeyeen Allah ki taraf bula rahey hain pooray yaqeen aur aetmaad kay sath. Aur Allah pak hai aur mein mushrikon mein nahi.\n12.109 Aap say pehlay basti walon mein hum ney jitney rasool bhejay hain sab mard hi thay jinki taraf hum wahee nazil farmatay gaye. Kiya zamin mein chal phir ker enhon ney dekha nahi kay inn say pehlay kay logon ka kaisa kuch anjam hua? Yaqeenan aakhirat ka ghar perhezgaron kay liye boht hi behtar hai kiya phir bhi tum nahi samajhtay.\n12.110 Yahan tak kay jab rasool na umeed honey lagay aur woh (qom kay log) khayal kerney lagay kay unhen jhoot kaha gaya foran hi humari madad unn kay pass aa phonchi jissay hum ney chaha ussay nijat di gaee. Baat yeh hai kay humara azab gunehgaron say wapis nahi kiya jata.\n12.111 Unn kay biyan mein aqal walon kay liye yaqeenan naseehat aur ibrat hai yeh quran jhoot banaee hui baat nahi bulkay yeh tasdeeq hai unn kitabon ki jo iss say pehlay ki hain khol khol ker biyan kerney wala hai her cheez ko aur hidayat ko aur rehmat hai eman daar logon kay liye.\n(Sura-Raad Madina mai Nazil hui, is mai taintalees (43) Aayatain hain)\n13.01 Alif -laam-meem-raa yeh quran ki aayaten hain aur jo kuch aap ki taraf aap kay rab ki janib say utara jata hai sab haq hai lekin aksar log eman nahi latay.\n13.02 Allah woh hai jiss ney aasmanon ko baghair sutonon kay buland ker rakha hai kay tum ussay dekh rahey ho. Phir woh arsh per qarar pakray huye hai ussi ney sooraj aur chand ko ma-tehati mein laga rakha hai. Her aik miyad-e-moyyen per gasht ker raha hai wohi kaam ki tadbeer kerta hai woh apney nishanaat khol khol ker biyan ker raha hai kay tum apney rab ki mulaqat ka yaqeen kerlo.\n13.03 Ussi ney zamin phela ker bicha di hai aur iss mein pahar aur nehren peda ker di hain. Aur iss mein her qisam kay phalon kay joray dohra dohray peda ker diye hain woh raat ko din say chupa deta hai. Yaqeenan ghor-o-fikar kerney walon kay liye iss mein boht si nishaniyan hain.\n13.04 Aur zamin mein mukhtalif tukray aik doosray say lagtay lagatay hain aur angooron kay baghaat hain aur khet hain aur khujooron kay darakht hain shaakh daar aur baaz aisay hain jo bey shaakh hain sab aik hi pani pilaye jatay hain. Phir bhi hum aik ko aik per phalon mein bartari detay hain iss mein aql madon kay liye boht si nishaniyan hain.\n13.05 Agar tujhay tajjub ho to waqaee unn ka yeh kehna ajeeb hai kay kiya jab hum mitti hojayen gay to kiya hum naee pedaeesh mein hongay? Yehi woh log hain jnhon ney apney perwerdigar say kufur kiya. Yehi hain jin ki gardano mein toq hongay. Aur yehi hain jo jahannum kay rehney walay hain jo iss mein hamesha hamesh rahen gay.\n13.06 Aur jo tujh say (saza ki talbi mein) jaldi ker rahey hain rahat say pehlay hi yaqeenan inn say pehlay sazayen (bator misal) guzar chuki hain aur be-shak tera rab albata bakhshney wala hai logon kay bey jaa zulm per bhi. Aur yeh bhi yaqeeni baat hai kay tera rab bari sakht saza deney wala bhi hai.\n13.07 Aur kafir kehtay hain kay iss per iss kay rab ki taraf say koi nishani (moajzza) kiyon nahi utari gaee. Baat yeh hai kay aap to sirf aagah ker denay walay hain aur her qom kay liye hadi hai.\n13.08 Mada apney shikam mein jo kuch rakhti hai ussay Allah bakhoobi janta hai aur pet ka ghatna barhna bhi her cheez uss kay pass andazay say hai.\n13.09 Zahir-o-posheeda ka woh aalim hai (sab say) bara aur (sab say) buland-o-bala.\n13.10 Tum mein say kissi ka pani baat ko chupa ker kehna aur ba-aawaz-e-buland ussay kehna aur jo raat ko chupa ho aur jo din mein chal raha ho sab Allah per barabar-o-yaksan hain.\n13.11 Uss kay pehray daar insan kay aagay peechay muqarrar hain jo Allah kay hukum say iss ki nigehbani kertay hain. Kissi qom ki halat Allah Taalaa nahi badalta jabtak kay woh khud ussay na badlen jo unn kay dilon mein hai. Allah Taalaa jab kissi qom ki saza ka irada ker leta hai to woh badla nahi kerta aur siwaye uss kay koi bhi unn ka kaar saaz nahi.\n13.12 Woh Allah hi hai jo tumhen bijli ki chamak daraney aur umeed dilaney kay liye dikhata hai aur bhari baadlon ko peda kerta hai.\n13.13 Garj iss ki tasbeeh-o-tareef kerti hai aur farishtay bhi iss kay khof say. Wohi aasman say bijliyan girata hai aur jiss per chahata hai uss per dalta hai kuffaar Allah ki babat larr jhagar rahey hain aur Allah sakht qooat wala hai.\n13.14 Ussi ko pukarna haq hai. Jo log auron ko iss kay siwa pukartay hain woh unn (ki pukar) ka kuch bhi jawab nahi detay magar jaisay koi shaks apney dono hath pani ki taraf phelaye huye ho kay uss kay mun mein parr jaye halankay woh pani uss kay mun mein phonchney wala nahi inn munkiron ki jitni pukar hai sab gumrahi mein hai.\n13.15 Allah hi kay liye zamin aur aasmanon ki sab makhlooq khushi aur na aur na khushi say sajda kerti hai aur unn kay saye bhi subha-o-shaam.\n13.16 Aap poochiye kay asmanon aur zamin ka perwerdigar kaun hai? Keh dijiye! Allah. Keh dijiye! Kiya tum phir bhi iss kay siwa auron ko himayati bana rahey ho jo khud apni jaan kay bhi bhalay buray ka ikhtiyar nahi rakhtay. Keh dijiye kay kiya andha aur beena barabar hosakta hai? Ya kiya andheriyan aur roshni barabar hosakti hai. Kiya jinhen yeh Allah kay shareek thehra rahey hain unhon ney bhi Allah ki tarah makhlooq peda ki hai kay inn ki nazar mein pedaeesh mushtaba hogaee ho keh dijiye kay sirf Allah hi tamam cheezon ka khaliq hai woh akela hai aur zabardast ghalib hai.\n13.17 Ussi ney aasman say pani barsaya phir apni apni wusat kay mutabiq nalay beh niklay. Phir pani kay railay ney upper charhay jhaag ko utha liya aur uss cheez mein bhi jiss ko aag mein daal ker tapatay hain zewar ya saaz-o-saman kay liye issi tarah jay jhaag hain issi tarah Allah Taalaa haq-o-batil ki misal biyan farmata hai abb jhaag to nakara hoker chala jata hai lekin jo logon ko nafa denay wali cheez hai woh zamin mein thehri rehti hai Allah Taalaa issi tarah misalen biyan farmata hai.\n13.18 Jin logon ney apney rab kay hukum ki baja aawri ki unn kay liye bhalee hai aur jin logon ney uss ki hukum bardari na ki agar unn kay liye zamin mein jo kuch hai sab kuch ho aur issi kay sath wisa hi aur bhi ho to woh sab kuch apney badlay mein dey den. Yehi hain jin kay liye bura hisab hai aur jin ka thikana jahannum hai jo boht buri jagah hai.\n13.19 Kiya woh aik shaks jo yeh ilm rakhta ho kay aap ki taraf aap kay rab ki janib say jo utara gaya hai woh haq hai uss shaks jaisa ho sakta hai jo andha ho naseehat to woh qabool kertay hain jo aqal mand hon.\n13.20 Jo Allah kay ehad (o-paymaan) ko poora kertay hain aur qol-o-qarar ko tortay nahi.\n13.21 Aur Allah ney jin cheezon kay jorney ka hukum diya hai woh ussay jortay hain aur woh apney perwerdigar say dartay hain aur hisab ki sakhti ka andesha rakhtay hain.\n13.22 Aur woh apney rab ki raza mandi ki talab kay liye sabar kertay hain aur namazon ko barabar qaeem rakhtay hain aur jo kuch hum ney unhen dey rakha hai ussay chuppay khulay kharach kertay hain aur buraee ko bhi bhalee say taaltay hain inn hi kay liye aaqibat ka ghar hai.\n13.23 Hamesha rehnay kay baghaat jahan yeh khud jayen gay aur inn kay baap dadon aur biwiyon aur auladon mein say bhi jo neko kaar hongay inn kay pass farishtay her her darwazay say aayen gay.\n13.24 Kahen gay tum per salamti ho sabar kay badlay kiya hi acha (badla) hai iss daar-e-aakhirat ka.\n13.25 Aur jo Allah kay ehad ko uss ki mazbooti kay baad tor detay hain aur jin cheezon kay jorney ka Allah ney hukum diya hai unhen tortay hain aur zamin mein fasad phelatay hain unn ki liye laanaten hain aur unn kay liye bura ghar hai.\n13.26 Allah Taalaa jiss ki rozi chahata hai barhata hai aur ghatata hai yeh to duniya ki zindagi mein mast hogaye halankay duniya aakhirat kay muqablay mein nihayat (haqeer) poonji hai.\n13.27 Kafir kehtay hain kay iss per koi nishani (moajzza) kiyon nahi nazil nahi kiya gaya? Jawab dey dijiye kay jisay Allah gumrah kerna chahaye ker deta hai aur jo uss ki taraf jhukay ussay raasta dikha deta hai.\n13.28 Jo log emaan laye unn kay dil Allah kay zikar say itminan hasil kertay hain. Yaad rakho Allah kay zikar say hi dilon ko tasalli hasil hoti hai.\n13.29 Jo log eman laye aur jinhon ney nek kaam bhi kiye unn kay liye khushali hai aur behtareen thikana.\n13.30 Issi tarah hum ney aap ko iss ummat mein bheja hai jiss say pehlay boht si ummaten guzar chuki hain kay aap enhen humari taraf say jo wahee aap per utri hai parh ker sunaiye yeh Allah rehman kay munkir hain aap keh dijiye kay mera paalney wala to wohi hai uss kay siwa dar-haqeeqat koi bhi laeeq-e-ibadat nahi ussi kay upper mera bharosa hai aur ussi ki janib mera rujoo hai.\n13.31 Agar (bil farz) kissi quran (aasmani kitab) kay zariye pahar chala diye jatay ya zamin tukray tukray ker di jati ya murdon say baaten kerwa di jatin (phir bhi woh eman na latay) baat yeh hai kay sab kaam Allah kay hath mein hai to kiya eman walon ko iss baat per dil jamaee nahi kay agar Allah Taalaa chahaye to tamam logon ko hidayat dey dey. Kuffaar ko to inn kay kufur kay badlay hamesha hi koi na koi sakht saza phonchti rahey gi ya inn kay makano kay qarib nazil hoti rahey gi ta-waqt-e-kay wada-e-elahi aa phonchay. Yaqeenan Allah Taalaa wada khilafi nahi kerta.\n13.32 Yaqeenan aap say pehlay kay payghumber ka mazaq uraya gaya tha aur mein ney bhi kafiron ko dheel di thi phir unhen pakar liya tha pur mera azab kaisa raha?\n13.33 Aaya woh Allah jo nigehbani kerney wala hai her shaks ki uss kay kiye huye aemaal per inn logon ney Allah kay shareek thehraye hain keh dijiye zara unn kay naam to lo kiya tum Allah ko woh baten batatay ho jo woh zamin mein janta hi nahi ya sirf oopri oopri baaten bata rahey ho baat asal yeh hai kay kufur kerney walon kay liye unn kay makar saja diye gaye hain aur woh sahih raah say rok diye gaye hain aur jiss ko Allah gumrah ker dey uss ko raha dikhaney wala koi nahi.\n13.34 Inn kay liye duniya ki zindagi mein bhi azab hai aur aakhirat ka azab to boht hi ziyada sakht hai enhen Allah kay ghazab say bachaney wala koi bhi nahi.\n13.35 Uss jannat ki sift jiss ka wada perhezgaron ko diya gaya hai yeh hai kay uss key neechay nehren beh rahi hain. Uss ka mewa hameshgi wala hai aur uss ka saya bhi. Yeh hai anjam perhezgaron ka aur kafiron ka anjam kaar dozakh hai.\n13.36 Jinhen hum ney kitab di hai woh to jo kuch aap per utara jata hai uss say khush hotay hain aur doosray fiqay iss ki baaz baaton say munkir hain. Aap ailaan ker dijiye kay mujhay to sirf yehi hukum diya gaya hai kay mein Allah ki ibadat keroon aur uss kay sath shareek na keroon mein ussi ki taraf bula raha hun aur ussi ki janib mera lotna hai.\n13.37 Issi tarah hum ney iss quran ko arabi zaban ka farman utara hai. Agar app ney inn ki khuwaishon ki pairwi kerli iss kay baad kay aap kay pass ilm aa chuka hai to Allah (kay azabon) say aap ko koi himayati milay ga aur na bachaney wala.\n13.38 Hum aap say pehlay bhi boht say rasool bhej chukay hain aur hum ney unn sab ko biwi bachon wala banaya tha kissi rasool say nahi hosakta kay koi nishani baghair Allah ki ijazat kay ley aaye her muqarrara waday ki aik likhat hai.\n13.39 Allah jo chahaye mita dey aur jo chahaye sabit rakhay loh-e-mehfooz ussi kay pass hai.\n13.40 Inn say kiye huye wadon mein say koi agar hum aap ko dikha den ya aap ko hum fot ker len to aap per to sirf phoncha dena hi hai. Hisab to humaray zimmay hi hai.\n13.41 Kiya woh nahi dekhtay? Kay hum zamin ko iss kay kinaron say ghatatay chalay aarahey hain Allah hukum kerta hai koi uss kay ehkaam peechay dalney wala nahi woh jald hisab leney wala hai.\n13.42 Inn say pehlay logon ney bhi apni makkari mein kami na ki thi lekin tamam tadbeeren Allah hi ki hain jo shaks jo kuch ker raha hai Allah kay ilm mein hai. Kafiron ko abhi maloom hojaye ga kay (uss) jahaan ki saza kiss kay liye hai?\n13.43 Yeh kafir kehtay hain kay aap Allah kay rasool nahi. Aap jawab dijiye kay mujh mein aur tum mein Allah gawahi denay wala kafi hai aur woh jiss kay pass kitab ka ilm hai.\n(Sura-Ibrahim Makka mai Nazil hui, is mai bawan (52) Aayatain hain)\n14.01 Alif-laam-raa! Yeh aali shaan kitab hum ney aap ki taraf utari hai kay aap logon ko andheron say ujalay ki taraf layen inn kay perwerdigar kay hukum say zabardast aur tareefon walay Allah ki taraf.\n14.02 Jiss Allah ka hai jo kuch aamano aur zamin mein hai.aur kafiron kay liye to sakht azab ki kharabi hai.\n14.03 Jo aakhirat kay muqablay mein dunyawi zindagi ko pasand rakhtay hain aur Allah ki raah say roktay hain aur iss mein terh pann peda kerna chahatay hain. Yehi log parli darjay ki gumrahi mein hain.\n14.04 Hum ney her her nabi ko uss ki qomi zaban mein hi bheja hai takay unn kay samney wazahat say biyan ker dey. Abb Allah Taalaa jisay chahaye gumrah ker dey aur jisay chahaye raah dikha dey woh ghalba aur hikmat wala hai.\n14.05 (yaad rakho jabkay) hum ney musa ko apni nishaniyan dey ker bheja kay tu apni qom ko andheron say roshni mein nikal aur enhen Allah kay ehsanaat yaad dila. Iss mein nishaniyan hain her aik sabar shukar kerney wlay kay liye.\n14.06 Jiss waqt musa ney apni qom say kaha kay Allah kay woh ehsanaat yaad kero jo uss ney tum per kiye hain jabkay uss ney tumhen firaoniyon say nijat di jo tumhen baray dukh phonchatay thay. Tumharay larkon ko qatal kertay thay aut tumhari larkiyon ko zinda chortay thay iss mein tumharay rab ki taraf say tum per boht bari aamaeesh thi.\n14.07 Aur jab tumharay perwerdigar ney tumhen aagah kerdiya kay agar tum shukar guzari kero gay to be-shak mein tumhen ziyada doon ga aur agar tum na shukri kero gay to yaqeenan mera azab boht sakht hai.\n14.08 Musa (alh-e-salam) ney kaha kay agar tum sab aur ruy-e-zamin kay tamam insan Allah ki na shukri keren to bhi Allah bey niyaz aur tareefon wala hai.\n14.09 Kiya tumharay pass tum say pehlay kay logon ki khabren nahi aaen? Yani qom-e-nooh ki aur aad-o-samood ki aur unn kay baad walon ki jinhen siwaye Allah Taalaa kay aur koi nahi janta unn kay pass unn kay rasool moajzzay laye lekin unhon ney apney hath apney mun mein daba liye aur saaf keh diya kay jo kuch tumhen dey ker bheja gaya hai hum uss kay munkir hain aur jiss cheez ki taraf tum humen bula rahey ho humen to iss mein bara bhari shuba hai.\n14.10 Unn kay rasoolon ney unhen kaha kay kiya haq taalaa kay baray mein tumhen shak hai jo aasmano aur zamin ka bananey wala hai woh to tumhen iss liye bula raha hai kay tumharay tamam gunah moaf farma dey aur aik muqarrara waqt tak tumhen mohlat ata farmaye unhon ney kaha kay tum to hum jaisay hi insan ho tum chahatay ho kay humen unn khudaon ki ibadat say rok do jin ki ibadat humaray baap dada kertay rahey acha to humaray samney koi khulli daleel paish kero.\n14.11 Unn kay payghumbaron ney unn say kaha yeh to sach hai kay hum tum jaisay hi insan hain lekin Allah Taalaa apney bandon mein say jiss per chahata hai apna fazal kerta hai. Allah kay hukum kay baghair humari majal nahi kay hum koi moajzza tumhen laa dikhayen aur emaan walon ko sirf Allah Taalaa hi per bharosa rakhna chahiye.\n14.12 Aakhir kiya waja hai kay hum Allah Taalaa per bharosa na rakhen jabkay ussi ney humen humari rahen sujhaee hain. Wallah jo ezayen tum humen do gay hum unn per sabar hi keren gay. Tawakkal kerney walon ko yehi laeeq hai kay Allah hi per tawakkal keren.\n14.13 Kafiron ney apney rasoolon say kaha kay hum tumhen mulk badar ker den gay ya tum phir say humaray mazhab mein lot aao. To unn kay perwerdigar ney unn ki taraf waahee bheji kay hum inn zalimon ko hi ghaarat ker den gay.\n14.14 Aur inn kay baad hum khud tumhen iss zamin mein basayen gay. Yeh hai unn kay liye jo meray samney kharay honey ka darr rakhen aur meri waeed say khofzada rahen.\n14.15 Aur unhon ney faisla talab kiya aur tamam sirkash ziddi log na murad hogaye.\n14.16 Uss kay samney dozakh hai jahan woh peep ka pani pilaya jaye ga.\n14.17 Jisay ba mushkil ghoont ghoont piye ga. Phir bhi ussay galay say utaar na sakay ga aur ussay her jagah say maut aati dikhaee dey gi lekin woh marney wala nahi. Phir uss kay peechay bhi sakhta azab hai.\n14.18 Unn logon ki misal jihon ney apney paalney walay say kufur kiya unn kay aemaal misil uss raakh kay hain jiss per tez hawa aandhi walay din chalay. Jo bhi unhon ney kiya uss mein say kissi cheez per qadir na hongay yehi door ki gumrahi hai.\n14.19 Kiya tu ney nahi dekha kay Allah Taalaa ney aasmano ko aur zamin ko behtareen tedbeer kay sath peda kiya hai. Agar woh chahaye to tum sab ko fana ker dey aur naee makhlooq laye.\n14.20 Allah per yeh kaam kuch bhi mushkil nahi.\n14.21 Sab kay sab Allah kay samney roo-baroo kharay hongay uss waqt kamzor log baraee walon say kahen gay hum to tumharay tabeydaar thay to kiys tum Allah kay azabon mein say kuch azab hum say door ker sakney walay ho? Woh jawab den gay kay agar Allah humen hidayat deta to hum bhi zaroor tumhari rehnumaee kertay abb to hum per bey qarari kerna aur sabar kerna dono hi barabar hai humaray liye koi chutkara nahi.\n14.22 Jab aur kaam ka faisla ker diya hayega to shetan kahey ga kay Allah ney to tumhen sacha wada diya tha aur mein ney tum say jo waday kiye thay unn ka khilaf kiya mera tum per koi dabao to tha hi nahi haan mein ney tumhen pukara aur tum ney meri maan li pus tum mujhay ilzam na lagao bulkay khud apney aap ko malamat kero na mein tumhara faryad rus aur na tum meri faryad ko phonchney walay mein to siray say manta hi nahi kay tum mujhay iss say pehlay Allah ka shareek mantay rahey yaqeenan zalimon kay liye dard naak azab hai.\n14.23 Jo log eman laye aur nek amal kiye woh inn jannaton mein dakhil kiye jayen gay jin kay neechay chashmay jari hain jahan unhen hameshgi hogi apney rab kay hukum say. Jahan unn ka khair maqdam salam say hoga.\n14.24 Kiya aap ney nahi dekha kay Allah Taalaa ney pakeeza baat ki misal kiss tarah biyan farmaee misil aik pakeeza darakht kay jiss ki jarr mazboot hai aur jiss ki tehniyan aasman mein hain.\n14.25 Jo apney perwerdigar kay hukum say her waqt apney phal laata hai aur Allah Taalaa logon kay samney misalen biyan farmata hai takay woh nasheehat hasil keren.\n14.26 Aur na pak baat ki misal ganday darakht jaisi hai jo zamin kay kuch hi upper say ukhaar liya gaya. Issay kuch sabaat to hai hi nahi.\n14.27 Eman walon ko Allah Taalaa pakki baat kay sath mazboot rakhta hai duniya ki zindagi mein bhi aur aakhirat mein bhi haan na insaf logon ko Allah behka deta hai aur Allah jo chahaye ker guzray.\n14.28 Kiya aap ney unn ki taraf nazar nahi daali jinhon ney Allah ki nemat kay badley na shukri ki aur apni qom ko halakat kay ghar mein laa utara.\n14.29 Yani dozakh mein jiss mien yeh sab jayen gay jo bad tareen thikana hai.\n14.30 Enhon ney Allah kay humsar bana liye kay logon ko Allah ki raah say behkayen. Aap keh dijiye kay khair mazay kerlo tumhari baaz gasht to aakhir jahannum hi hai.\n14.31 Meray eman walay bandon say keh dijiye kay namazon ko qaeem rakhen aur jo kuch hum ney dey rakha hai uss mein say kuch na kuch posheeda aur zahir kharach kertay rahen iss say pehlay kay woh din aajaye jiss mein na kharid-o-farokht hogi na dosti aur mohabbat.\n14.32 Allah woh hai jiss ney aasmanon aur zamin ko peda kiya hai aur aasmanon say barish barsa ker iss kay zariye say tumhari rozi kay liye phal nikaley hain aur kashtiyon ko tumharay bus mein ker diya hai kay daryaon mein uss kay hukum say chalen phiren. Ussi ney nadiyan aur nehren tumharay ikhtiyar mein ker di hain.\n14.33 Ussi ney tumharay liye sooraj chand ko musakhar kerdiya hai kay barabar hi chal rahey hain aur raat din ko bhi tumharay kaam mein laga rakha hai.\n14.34 Ussi ney tumhen tumhari mun mangi kul cheezon mein say dey rakha hai. Agar tum Allah kay ehsan ginna chahao to unhen pooray ginn bhi nahi saktay. Yaqeenan insan bara hi bey insaf aur na shukra hai.\n14.35 (Ibrahim ki yeh dua bhi yaad kero) jab unhon ney kaha kay aey meray perwerdigar! Iss shehar ko aman wala bana dey aur mujhay aur meri aulad ko butt parasti say panah dey.\n14.36 Aey meray paalney walay mabood! Enhon ney boht say logon ko raah say bhatka diya hai. Pus meri tabeydaari kerney wala mera hai aur jo meri na farmani keray to tu boht hi moaf aur karam kerney wala hai.\n14.37 Aey humaray perwerdigar! Mein ney apni kuch aulad iss bey kheti ki wadi mein teray hurmat walay ghar kay pass basaee hai. Aey humaray perwerdigar! Yeh iss liye kay woh namaz qaeem rakhen pus to kuch logon kay dilon ko inn ki taraf maeel ker dey. Aur enhen phalon ki roiziyan inayat farma takay yeh shukar guzari keren.\n14.38 Aey humaray perwerdigar! Tu khoob janta hai jo hum chupayen aur jo zahir keren. Zamin-o-aasman ki koi cheez Allah per posheeda nahi.\n14.39 Allah ka shukar hai jiss ney mujhay iss burhapay mein ismail (alh-e-salam) aur ishaq (alh-e-salam) ata farmaye. Kuch shak nahi kay mera palanhaar Allah duaon ka sunnay wala hai.\n14.40 Aey meray paalney walay! Mujhay namaz ka paband rakh aur meri aulad say bhi aey humaray rab meri dua qabool farma.\n14.41 Aey humaray perwerdigar! Mujhay bakhsh dey aur meray maa baap ko bhi bakhsh aur digar momino ko bhi bakhsh jiss din hisab honey lagay.\n14.42 Na insafon kay aemaal say Allah ko ghafil na samajh woh to enhen uss din tak mohlat diye huye hai jiss din aankhen phati ki phati reh jayen gi.\n14.43 Woh apney sir upper uthaye dor bhaag ker rahey hongay khud apni taraf bhi inn ki nighayen na loten gi aur inn kay dil khali aur array huye hongay.\n14.44 Logon ko uss din say hoshiyaar ker dey jab kay unn kay pass azab aajaye ga aur zalim kahen gay aey humaray rab humen boht thoray qarib kay waqt tak ki hi mohlat dey kay hum teri tableegh maan len aur teray payghumbaron ki tabeydaari mein lagg jayen. Kiya tum iss say pehlay bhi qasmen nahi kha rahey thay? Kay tumharay liye duniya say talna hi nahi.\n14.45 Aur kiya tum inn logon kay gharon mein rehtay sehtay na thay jinhon ney apni jano per zulm kiya aur kiya tum per woh moamla khula nahi kay hum ney unn kay sath kaisa kuch kiya. Hum ney (to tumharay samjhaney ko) boht si misalen biyan ker di thin.\n14.46 Yeh apni apni chalen chal rahey hain aur Allah ko inn ki tamam chalon ka ilm hai aur inn ki chalen aisi na thin kay unn say pahar apni jagah say tal jayen.\n14.47 Aap hergiz yeh khayal na keren kay Allah apney nabiyon say wada khilafi keray ga Allah bara hi ghalib aur badla lenay wala hai.\n14.48 Jiss din zamin iss zamin kay siwa aur hi badal dijayegi aur aasman bhi aur sab kay sab Allah wahid ghalbay walay kay roo-baroo hongay.\n14.49 Aap uss din gunehgaron ko dekhen gay kay zanjeeron mein milay julay aik jagah jakray huye hongay.\n14.50 Unn kay libad gandhak kay hongay aur aag unn kay chehron per bhi charhi hui hogi.\n14.51 Yeh iss liye kay Allah Taalaa her shaks ko uss kay kiye huye aemaal ka badla dey be-shak Allah Taalaa ko hisab letay kuch dair nahi lagney ki.\n14.52 Yeh quran tamam logon kay liye itlaa naama hai kay iss kay zariye say woh hoshiyaar ker diye jayen aur bakhoobhi maloom kerlen kay Allah aik hi mabood hai aur takay aqal mand log soch samajh len.\nPosted by WILLIAM | at 12:13 AM | Labels: Para 13 | Estou lendo: Para 13Tweet this! | Feed.


... Mohabbat Taqat Ya Kamzori ...\nThread: ... Mohabbat Taqat Ya Kamzori ...\n18-05-2009, 01:06 PM #1\nKahe Parhi Yeh Tehrer...\nMery mutabiq… mohabat taqat bhi hai aur kamzori bhi…. mohabat aik jazba hai jisme taqat aur kamzori dono han…\nMai sochta hon aik taraf mohabat atish e namrood me kood jati hai…… aik taraf mohabat kachay gharay per darya paar kar leti hai…… aik taraf mohabat yeh hai k teray hath me mera hath ho sari jan’naten mery sath hon…. aik taraf mohabat hai mai dunya luta donga teri chahat me…. aik taraf mohabat ke taqat yeh hai k tum sath ho jab apnay dunya ko dekha dengay ham maut ko jeenay ka andaz sekha dengay….. aik taraf mohabat ke taqat yeh hai k tum agar mil jao zamana chor dengay ham….\nyeh shaery mohabat ke taqat se bhari pari hai…… mohabat me bahut taqat hai…… Mohabat me itni taqat hai k ham dunya se lar janay ka hosla rakhtay han….. Mohabat me itni taqat hai k wo agar hamary sath hai hamara hai to phir ham dunya ke parwah nahi kartay……. Aik taraf mohabat deewaron me chunwana qabool kar leti hai lekin jhukna pasand nahi karti……\nDosri taraf…. jab kabhi mehboob per zara se bhi anch aati hai to kamzor ban jati hai…. larki ka baap kahen kehta hai k ab agar tum us se milnay gayen to usko jan se marwa dengay …… wahan phir kya hota hai?…. wahan yahi taqatwar mohabat kamzor par jati hai…. mehboob ke zindagi , mehboob ke khushi , mehboob k lye yeh mohabat itni kamzor ho jati hai k phir pechay bhi hat jati hai….. khamosh bhi ho jati hai……..\nMohabat yah wo hi hai k khud ko to deewaron me chunwa sakti hai….. lekin mehboob per anch aye yeh bardasht nahi kar sakti…\nMohabat mehboob k bina kitni kamzor ho jati hai na… jab apka mehboob apka sath nahi deta….. ya ap ke mohabat one sided hai to mohabt kitni kamzor ho jati hai na….\nMohabat ka har pehlu hamary samnay hai mohabat taqat hai to aisi taqat hai k us se ziada taqat se sarshar koi jazba hai hi nahi… mohabat kamzori hai to aisi k aik tinkay se bhi ziada kamzor..\nMohabat zindagi bhar ka rishta hai to aisa k ham sari zindagi apnay mehboob k sath guzar den….. aur yahi mohabat itni mukhtasir hai k agar esme eitbar khatam ho jaye to mohabat ko khatam honay me 2 min bhi nahi lagtay……\n18-05-2009, 01:16 PM #2\nRe: ... Mohabbat Taqat Ya Kamzori ...\n18-05-2009, 01:44 PM #3\nBuht aalaa .. khubsurat Naz\n18-05-2009, 01:51 PM #4\nnaaz r khoooooooooooobsoorat??????????\n18-05-2009, 02:03 PM #5\nabhi aanay do .. khud hi explain kare gi\n18-05-2009, 06:49 PM #6\nbuht achi sharing hai appo\n18-05-2009, 10:31 PM #7


apnay munafa kay liye kis ki niyat nahi bigarhti in English is apnay munafa kay liye kis ki niyat nahi bigarhti - اپنے مُنافع کے لیے کس کی نیت نہیں بگڑتی - Urdu to English Translation Idiom Dictionary\napnay munafa kay liye kis ki niyat nahi bigarhti in English\napnay munafa kay liye kis ki niyat nahi bigarhti - اپنے مُنافع کے لیے کس کی نیت نہیں بگڑتی in English means;\nWords meanings used in Apnay munafa kay liye kis ki niyat nahi bigarhti\nMeanings of the Urdu words used in apnay munafa kay liye kis ki niyat nahi bigarhti - اپنے مُنافع کے لیے کس کی نیت نہیں بگڑتی are;\naim conscience jurisprudence motive purpose will animus intent intention intentness meaning resolve would نیت niyat\nKam goi achi bay\nAag kay khelne say hath zaroor jal jata bay\nIdioms related to the words in apnay munafa kay liye kis ki niyat nahi bigarhti\nHere is a list of some of the idioms that are either related to the apnay munafa kay liye kis ki niyat nahi bigarhti or use words from this idiom.\nEverything is dear to its parents apnay bachcgay kis ko piyaray nahi lagtay اپنے بچے کس کو پیارے نہیں لگتے\nWhat is apnay munafa kay liye kis ki niyat nahi bigarhti meaning in English?\napnay munafa kay liye kis ki niyat nahi bigarhti - اپنے مُنافع کے لیے کس کی نیت نہیں بگڑتی\nWhat are the idioms related to apnay munafa kay liye kis ki niyat nahi bigarhti?\nHere are the idioms that are related to the apnay munafa kay liye kis ki niyat nahi bigarhti idiom.\nJhoot say hasil kia hua munafa nuqsaan dah saabit hota bay - جھوٹ سے حاصِل کیا ہوا مُنافع نقصان دہ ثابت ہوتا ہے\nMunafa acha lagta bay khuaah kisi tarha hasil ho - مُنافع اچھا لگتا ہے خواہ کسی طرح حاصِل ہو


AAM UL HIZN: - KSARS\nSoaib Abi Talib k musalsal ranj o aalam aur daimi bhook k baad aik aur hadsa pesh aya k Syedena Huzoor Aleh saalato Wasalam k shafeeq chacha Abu Talib kamzori k bais bimaar hogaye aur 86 saal ki umar mein inteqal farma gaye. (Inalillahe wa inna ilaihi rajioon)\nIs sadme ko abhi kuch arsa hi guzra tha k Huzoor Aleh saalato Wasalam ki hamdard, ghamgisar aur be had muhabbat karny wali shareek e hayaat Hazrat Khadija r.a inteqal farma gayen.(Inalillahe wa inna ilaihi rajioon)\nYe wo hasti hain jinhon ne gham o khushi mein har lamha Huzoor Aleh saalato Wasalam ka sath diya. Apni dolat Huzoor Aleh saalato Wasalam par nisaar kar di. Hazrat Ibrahim k ilawa Huzoor Aleh saalato Wasalam ki sab ulaad in hi k batan se paida howi.\nHazrat Khadija r.a jo aish o ishrat mein pali barhi thien magar inhon ne intahai sabar o sabaat aur khushdili se Soaib Abi Talib mein muhasara k din bhook aur piyaas ki takleef utha kar guzary.\nHuzoor Aleh saalato Wasalam ko Aap r.a se bohat muhabbat thi. Huzoor Aleh saalato Wasalam zindagi bhar in ko yaad karty rahe. Jab Hazrat Khadija r.a ne zindagi ko khair abaad kaha is waqt in ki umar 65 baras thi aur Huzoor Aleh saalato Wasalam ki umar pachaas saal thi. Intiqaal k baad in ko hajoon mein dafan kiya gaya.\nHuzoor Aleh saalato Wasalam ne Hazrat Khadija r.a k mutalliq irshad farmaya:\n“Khadija r.a is waqt emaan layen jab logon ne mera inkaar kiya. apney maal se aisy waqt mein meri madad ki jab kisi ne mera sath nahi diya. Allah Tala ne mujhe in se ulaad ata ki.”\nIn mashfaq sarparast aur ghamgisaar aur hamdard biwi ki wafaat k baad Huzoor Aleh saalato Wasalam bohat maghmoom aur afsorda rehny lagy the. Hazrat Fatima r.a abhi choti bacchi thien in ki dekh bhaal aur parwarish ka masla bhi dar pesh tha. Ye halaat dekh kar Hazrat Usmaan r.a Bin Mazoon ki zoja Hazrat Khola r.a Bint Al Haleem ne Huzoor Aleh saalato Wasalam ko dusri shadi ki janib mail kiya aur Hazrat Sodah r.a Huzoor Aleh saalato Wasalam k aqad mein ayen.Hazrat Soda r.a k phele sohar Hazrat Sakraan r.a the dono ne dusri hijrat Habsha mein shirkat ki thi. Habsha se lotny k kuch arsy baad Hazrat Sakraan r.a ka inteqaal hogaya tha.Hazrat Soda r.a bewah thien aur is waqt in ki umar 50 saal thi. Huzoor Aleh saalato Wasalam ki bhi umar is waqt 50 saal thi.


Ankhon k Siyah Halke Khatam Karne Ka Totka - Dark Circle Under Eyes Treatment 2018 | Zubaida Aapa K Totkay - Tips and Tricks in Urdu/Hindi\nAnkhon k Siyah Halke Khatam Karne Ka Totka – Dark Circle Under Eyes Treatment 2018\nAankhon ke gird siyah halke par jana agar is alamt ya bemaari ko sirf zamana e jadeed sy jorain to ye thek na ho ga. Halkay par janaay ka ye amal zamana qadeem sy chalta ara hai. Farq sirf itna hai k pehlay ye halkay jadeed mutaalo jango ki fikar ya mukhtalif ifkaar k baes party ty aur ajkal mobile aur computer ka bay ja istimaal iski sabse bari waja hai. Aankhon Ke Gird Siyah Halke Khatam Karne Ka Totka apki roz marra ki masroof zndagi mein khatir kh0awah had tak nitaayej ko mutaarif karwa sakta hai. Aur in halko ko ankho k gird sy ap ba asaani khatam kar sakte hain.\nHalke Khatam Karne Ka Wazifa\nAnkhon k gird halkay ban jana khubsorti ko manand kar deta hai. Acha bhala khubsorat chehra b badnuma dikhny lagta hai. Aankon k gird halkay khatam karne ka wazifa agar ap baqaedgi sy karain to is sy apk chehray par musbat nitaayej aawezan ho sakte hain. Subha sweray fajar ki nimaaz k bad aik glass pani par ya hayo ya qayyom 7 martaba par kar phoonkain awal o aakhir darood shareef. Us pani sy apni ankho par aisay cheety marain k paani zameen par na giray balkay apki ankho mein chala jaye. Is amal ko 2 maah tak jarri rakhain inshaAllah istifaada hasil ho ga.\nDark Circle Khatam Karne Ka Tarika In urdu\nAgar ap b ankhon k gird halkay par jany sy preshaan hai to ap ye dekh kar hairaan ho jayen gy k kesay aik gharelu totka apki zindagi ko badalne wala hai. Aik bara aur mota aalu lain aur usko achi tarha sy dho lain. Ab is aalu ko achi tarha sy koot lain aur kootny k bad jo mawaad ban jaye usko 2 hisso mein taqseem kardain. Jab ye mawaad achi tarha sy koota jaye to isko 2 hisso mein taqseem karlain. Aur isko malmal ki 2 theliyon mein band karlain. Ab in dono theliyo ko aankho par rakhain. Apki aankhon ko rahat mil jaye gi aur kuch e arsay mein siyaah halkay khatam ho jayen gy.\nTips To Remove Dark Circles In 10 Days\nAnkhon k gird halkay parna aam bat hai khaas tor par un logo k liye jo din mai 7 sy 8 ghanty office mein computer par kaam karte hain aur ub hazraat k liye jo kasrat sy mobile ko istimaal karte hain. Andheray mein movies dekhna aur mobile ka istimaal karna ankho k gird halkay parne ki sabse bari waja hai. Is sy chutkara hasil karne k liye roz mara mein istimal hone wali chand gar ki ashya sy ap istifada hasil kar sakte hain bashart ap us totkay ko jesay btaya jaye wesay e istimaal karain. Usme koi nagha na karain aur ehtyaat apnaayen. Leemu ka arq lain aur us me kuch katray roghan e chambeli k mila lain. Ab is sy apni ankhon k gird masaaj karain 21 rooz tak. Apko musbat nataayej dekhny ko milain gy.\nDieting ki shokeen khawateen hon ya zda mutalia karne walay ashkhaas ya phr zyada rony walay bachy. In tamaam wajohaat ki bina par ankho k gird halkay a jaty hain. Roghan badaam aur zaitoon roghan ki malish sy ye halkay kuch dino mein hi khatam ho sakte hain. subha sweray taaza paani sy apni aanko par cheetay maarain. Raat ko sonay se pehle kheeray ka gooda apni ankho par adhy ghnty tak rakh lain. Is tees min k amal sy apki ankho ko bohat rahat milay gi. Is amal ko apni routine ka hissa bna lain. Q k kheeray ki taseer thandi hoti hai. Apki ankho k ird gird bny halkay dheery dheery khatam hone lagain gy.\nCockroach Khatam Karne Ka Totka 2018\nDark Circle Khatam Karne Ka Tarika In Urdu Dark Circles Khatam Karne Ka Tarika Halke Khatam Karne Ka Wazifa Tips To Remove Dark Circles In 10 Days Tips To Remove Dark Circles Permanently Zubaida Apa K Totkay For Dark Circles In Urdu


Allah ka Ehsas (Sawal) – MuhammadiHussaini | Ashnai-e-Haq\nSawal # 1 : Allah ka ehsas\nSawal:1 Aap Allah k *Samee* honay k ihsas ko apne daily routine mein kaisay kaisay or kis level par mehsoos krtay hein..??? Dil sy dua?Read More →\nSAWAL# 2 : ALLAH KA EHSAS\nSawal : 2 Aap Allah k *Baseer* honay k ihsas ko apne daily routine mein kaisay kaisay or kis level per mehsoos krtay hein..??? Dil sy dua?Read More →\nSAWAL # 3 : ALLAH KA EHSAS\nSawal : 3 Allah dillon k haal jaanta hy… Kia hum is baat ka yaqeen rakhtay hein agar rakhta hy tou kaisay… Practical share karein k ia yaqeen ke waja sy kia ihsas badla ya yaqeen barrha…??? Dil sy dua ?Read More →\nsawal # 4 : Allah ka ehsas\nSawal : 4 Agar hamaray dil mein yaqeen hy k… Allah hamaray leay hamasha sab kuch behtareen karta hy or betraeen k siwa kuch nai karta…?? Tou phir jab hamein koe paryshani ho tou hum Allah sy shikway mein ja k ye baat kion bhol jatay hein…??? Dil sy dua?Read More →\nSAWAL # 5 : ALLAH KA EHSAS\nSawal : 5 Allah apnay har banday sy 70 maaoun sy ziada piar karta hy… Ia par aap ka yaqeen kaisay barrha… Koe sy 2 points share karein… Dil sy dua?Read More →\nSAWAL # 6 : ALLAH KA EHSAS\nSawal : 6 Ham har moamaly main say… apne mistakes ko pakarr kar… Os par kaam kar k khud ko sanwarnay ke koshish kartay hein… Kia aisa hum Khalis Allah ke khushi or raza k leay kar rahay hotay hain… Ya phir logon or duniya dikhawy k leay…?? Check kar k share karein… Dil se Dua?Read More →\nsawal # 7 : ALLAH KA EHSAS\nSawal : 7 Jab hamein… Allah ke taraf sy kamiyaabian or khushiaan milti hein tou os waqt… Allah k hawalay sy dil mein kaisay ihsasaat baidaar hoatay hein…?? Dil sy dua?Read More →\nsawal # 8 : ALLAH KA EHSAS\nSawal : 8 Allah hum say 70 maoun say ziadaa piaaar kartaaa hay… Hamein is baaat par kitna yaqeen hy?? Any 2 points… Dil sy dua?Read More →\nsawal # 9 : ALLAH KA EHSAS\nSawal : 9 Allah’hu”akbar ko lafzon mein tou ham boltay hein… Par ye yaqeen ban k hamaray dillon mein nai outra hoa k Allah he sab sy barra hy… Isay dillon mein kaisay outarein k hamara yaqeen itna mazboot ho k… Allah he Akbar hy. Dil sy dua?Read More →\nsawal # 10 : Allah ka ehsas\nSawal : 10 Ham apne din bhar ke routine k apnay har ihsas mein kitnay % Allah ko yaad rakhtay hein… Or kia is k barrhnay mein pehlay sy behtari arahe hy ya nai…?? Dil sy dua ?Read More →


How To Make Bones Strong - IslamiWazaif\nCalcium insani sehat aur bilkhusoos bones ke liye intahai zaroori hai jab ke mahireen 4 aesi foods tajweez karte hein jin se bharpoor miqdar mein calcium hasil kiya ja sakta ha. Calcium ka shumar jism ke liye zaroori samjhe jane walay minerals mein hota ha aur ye bones ki nasho numa aur in ki mazbooti ke liye zaroori mana jata ha, baro aur bacho mein bhi calcium ki kami se laghar pan aur bones ke kamzor ho jane ka masla paida ho sakta ha lehaza hamare jism mein calcium ki munasib miqar ki waja se hamari bones in ke jor aur pat'thay apnay afaal kai gunah behtar tarike se anjam day sakte hein. Wesay to calcium milk aur deegar dairy masnooat se hasil kiya ja sakta ha lekin is ke ialwa bhi kuch khas qisam ke ingredients se aap calcium ki bharpoor miqdar hasil kar sakte hein.\nBadam: Badam ka shumar aesay dry fruits mein hota ha jis mein beshumar ghizayat chupi ha aur is mein shamil phosphorus, folad aur magnesium sehat ke liye intahai mufeed hein jab ke is mein shamil calcium jism ko munasib miqdar mein ghizayat faraham karta hai.\nOrange: Orange juicy aur mosam e sarma ka lazeez phal ha jo insani sehat ke liye intahai faidamand ha, is phal mein calcium ke sath sath Vitamin C bhi shamil hota ha aur Calcium hasil karne ke liye ye 1 behtareen phal hai.\nTil Ke Beej: Til ke beej ka istemal hypertension ko kam karne ke liye istemal kiya jata hai aur is ke ilawa kai aqsaam ke cancer se larne ki bhi salahiyat bhi rakhta ha lehaza is ka istemal salad ke sath moassar tarike se kiya ja sakta hai.\nInjeer: Injeer ka shumar khusoosri tor par sardio mein istemal hone walay dry fruits mein hota ha jab ke is mein shamil calcium ghizayat ke sath sath bharpoor energy faraham karti ha. Lehaza is ka istemal calcium ki kami ko poora karne mein madadgar hota hai.


Malfoozaat – Tareeq\nTum mujh ko yad karo mai tu...\nHazrat Thanvi r.a. farmatay hain k ALLAH tala ne Quran pak may farmaya k Tum mujh ko yad karo mai tum ko yad rakhoonga, farmaya k ye zikrullah ka asli samra (hasil/sila) hai k agar isko mustehzar rakha jaey to kabhee ...\nALLAH se naik guman rakhnay...\nHazrat Hakeem-ul-Ummat Thanvi r.a. farmatay hain k ALLAH Tala se naik guman aur umeed rakhnay ka umda tareeqa ye hai k is ki poori itaa'at aur farmanbardari ki koshish karay. Ye tabai baat hai k jis ki itaa'at ki jati...\nJab mayoosi ho k maqbool ho...\nAik buzurg farmatay hain k jab kabhee shetan mayoos karnay lagay k aur waswasa dalay k maqbool hoon ya naheen to daman-e-mustafa pakar lena. Kyoon k ye esa maqbool rasta hai k maqbool bana he deta hai. Is rastay may m...\nApnay amaal ki taraf har gi...\nHazrat wala ne farmaya k "jab chal chalao ka waqt ho to apnay amaal ki taraf har giz tawajja na karay, bus apnay RUBB-e-kareem ki rehmat aur karam ki umeed par nazar rakhtay huay ALLAH ki bargah may hazir ho. Amaal to...\nALLAH tala asbab ko qata ka...\nHazrat Thanvi r.a. ne farmaya k baaz dafa ALLAH tala asbab ko qata kar k tawajjo ilal-haq ko qavi kartay hain. Ye mamla apnon k sath kya jata hai k tamam asbab ko he chheen lye to sirf ALLAH he ka asra reh jata hai au...\nALLAH k khas bandon ki alamat\nAik buzurg farmatay hain k ALLAH k khas bandon ki alamat ye hai k jab shetan un k dilon may gunah ka waswasa dalta hai to kaanp uthtay hain aur foran sajday may gir jatay hain. Gunah k taqazay par foran amal kar lena ...\nZaroori naheen k jo mauR...\nHazrat Thanvi r.a. ne farmaya k zaroori naheen jo cheez mau'ood ho wo maqsood bhee ho. jesay Quran pak may wada hai k tum istighfar karo ge to ALLAH asman se barish barsaey ga, aur tumharay maal aur aulad ko bhee barh...\nBuzurgon ki sohabt se noor-...\nBuzurgon ki sohbat se noor-e-eeman qavi hota hai aur deen may rusookh paida hota hai. Hazrat wala ne farmaya k buzurgon k tazkiray se bhee dil noor se bhar jata hai


”mujhey Saudi adalat par poora aitmaadi hai “ . Salah Khashoggi ka twitter paigham – Blog.urdu123\n”mujhey Saudi adalat par poora aitmaadi hai “ . Salah Khashoggi ka twitter paigham\nSalah Khashoggi ne twitter par mazed likha ke mein apney walid ki tarah apney watan aur apni qayadat k sath mukhlis rahu ga.\nJeddah (1 October 2019ء) Saudi sahafi jamal Khashoggi k Turkey mein waqia Saudi safarat khanay mein behmana qatal k waqeye ko aik saal se zayed ka arsa guzar chuka hai .\nus muaamlay mein Saudi Wali ehd Muhammad bin Salman par bhi ungaliyan uthtai rahein aur inhain us qatal ki waardat k asal mansooba saz honay k hawale se bhi media par nat naye ilzamaat saamne atay rahe .\nmaqtool sahafi jamal Khashoggi k betay Salah Khashoggi ki janib se walid k qatal k aik saal guzarny k bad un ka twitter paigham saamne aya hai .\nSalah Khashoggi ne twitter par likha hai ”dushman mere walid k qatal par aik saal guzarny ka bahana bana kar mere mulk aur meri qayadat par ilzamaat ki bochharh kar rahe hain” .\nhalnky mere walid ne apni zindagi mein kabhi bhi watan aziz ki harzah siraei ni ki aur un ki wafaat k bad mein bhi mumliqat k dushmano ka aisa moqa harggiz faraham ni krun ga mein apni kahi hoi baat duhraya hon ke mujhey Saudi adalat par poora itmaad hai .mere walid ko qatal krny walon k sath insaf k mutabik bartao kya jai ga .\n“Salah Khashoggi ne apni tweet k akhir mein likha ”mein apney walid ki tarah apney mulk aur apni qayadat k sath mukhlis rahu ga” .\nSalah Khashoggi ki ye tweet us qadar viral ho gai ke sirf do gante k andar andar usse do hazar se zayed martaba ri tweet kya gya aur us par 1000 se zayed comments bhi ki ja chukay hain .\nwazeh rahe ke Saudi media mein ye khabrain bhi aati rahein ke Saudi hukomat ne Khashoggi k wersa ko karoro riyal deet ki mad mein de dia hai .jis ki waja se Khashoggi k lawaiqeen us sare muaamlay par khamoshi ikhtiar kar baithey hain.\nCategories Saudi Arabia Tags Saudi Leave a comment Post navigation\nBap depression ka shikar ho to unkay bachon kay sath kya kuch ho sakta hai?


Zafran Ke Faide Urdu Benefits Saffron Beauty Tips Saffron During Pregnancy In Hindi - Urdu Hindi\nZafran Ke Faide Urdu Benefits Saffron Beauty Tips Saffron During Pregnancy In Hindi\nSaffron Benefits In Urdu Zafran Beauty Tips Aur Lajawab Fawaid Samaitay Hue Mehangi Soghat\nZafran Ke Faide In Urdu: Zafran mein kitni khubiyan hain aap shayed nahin jantay ye kashmir mein paida hota hai isay aisi onchi zameen mein botay hain jahan pani bilkul nahin theharta is ki jar alu ki jar ki tarah hoti hai. Kashmiri zafran ke ilawa spain, italy aur iran mein bhi saffron bohat zayada paida hota hai. Zafran ka darakht chota patay lambay aur patlay hote hain is ka phool blue colour ka nazar ata hai jo december mein nikalta hai is ke andar orange colour ke reshay ko saffron kehte hain. Jub phool khilnay ke qareeb hote hain tou un ko bohat tarkay taron ki chaon mein tortay hain un ke andar ke reshay ko chun kar safed kaghaz par phela kar unhain hararat de kar khushk kar laite hain is ke 30000 phoolon se 250 gram ke qareeb zafran nikalti hai.\nSaffron ko zuban par rakhain tou zuban par thori jalan hoti hai aur zuban se khushbu ati hai is ka rang zardi mael surk aur reshay ke donon siray barabar hote hain. Is ka sukha hua resha bareek aur halka hota hai is ka mazaj bohat zayada garam nahin hota ye dusre darja mein garam aur pehle mein khushk hai.\nZafran hindi mein kesar ke name se pehchana jata hai ye tabiyat ke liye farhat bakhsh hai kidney, masana aur jigar ko mazboot karta hai is se jism par har tarah ki sojan tehleel ho jati hai. Kidney pain khatam karne mein behtareen aur ankh mein pani mila kar salai dalne se aankh ke dard aur surkhi ko bhi door karti hai. Rozana raat aik aik salai ankh mein dalne se nazar tez hoti hai jism mein sardi ki wajah se hone wale dard aur pasli ke dard mein fayde mand hai. Jism mein agar mada manoya kam ho tou pura karti hai jin auraton ko hez ruk ruk kar ata ho ya mardon ke peshab mein rukawat ho usay jari karti hai agar peshab ana ruk jaye tou us ke munh mein is ka aik taar rakh dain chand minute mein peshab jari ho jaye ga. Jis ghar mein lizard bohat zayada hon wahan aik bartan mein thora sa zafran khula rakh dain lizards bhag jayain gi. Agar kisi mareez ko kharish ne bohat zayada tang kiya ho tou pani mein 3 masha zafran ghool kar pilayain kharish theek ho jaye gi. Tasheel wiladat ke liye sarhay 4 masha saffron pilane se bacha foran paida ho jata hai.\nAaj kal bukhar ka zamana hai aik rati zafran pani ki galori mein rakh kar mareez ko khilayain tou din mein 2 baar aisa karne se bukhar utar jata hai. Bhool lagna band ho tou aik bara chamach kaghazi lemon ka ras lay kar us mein 3 - 4 taryan zafran mix kar ke dain bhook khul jaye gi.\nThanks for reading Zafran Ke Faide Urdu Benefits Saffron Beauty Tips Saffron During Pregnancy In Hindi


America ne Afghanistan mein supply keliye Pakistan pranhsarkm kardiya\nاردو خبریں عالمی خبریں America ne Afghanistan mein supply keliye Pakistan pranhsarkm kardiya\nاے آر وائی -\nNew york : Amrici akhbar ne daawa kiya hai ke America ne Afghanistan mein supply k liye Pakistan par inhisaar kam kardiya hai jabkay bharat k saath Amrici mehwar ko mazboot banaya ja raha hai. Afghanistan say Amrici inkhala k baad Pakistan aur America k darmain zyada faaslay paida ho saktay hain aur yeh soorat haal Washington aur nai Dehli k darmain bohat qareebi taluqaat paida kar sakti hai. akhbar k mutabiq islam abad ne wazeh ishara diya hai ke iss ne deegar mumalik aur logon ki taraf dekhna shuru kardiya hai.\nAmrici akhbar New York times k mutabiq Osama ki halakat k baad white house ne Afghanistan say Amrici fouj k inkhala par taizi say kaam shuru kardiya hai. Washington mein yeh soch pukhta ho gayi hai ke America aur Pakistan k taluqaat mazeed mazboot nahi rahein gay. guzashta aik dahai say qaim uljhay huay taluqaat ka az sar e no jaiza lainay ki ab zaroorat hai. ab maidan mein khail ki nai chalen hain. sard jung k baad kayi dahaiyo tak Soviet Union k phelao k khadshay ne America aur Pakistan ko joray rakha. jab woh khadshaat guzar gaye tou in dono mumalik k darmain talluq khatam hogaya.\nIssi tarah Afghanistan say Amrici inkhala k baad Pakistan aur America k darmain zyada faaslay peed ahu saktay hain jabkay Washington aur nai Dehli mein taluqaat mazeed ustwaar ho saktay hain. akhbar k mutabiq sabiq si aai a ohday dar barose ridle ka kehna hai ke America ne Afghanistan mein supply k liye Pakistan par inhisaar kam kardiya hai. bharat k saath Amrici mehwar ko mazboot banaya ja raha hai. agar America aur bharat qareeb aagaye tou phir islam abad qudrati tour par Cheen aur Saudi arab k qareeb jaye ga. Afghanistan mein jung k khatmay par Pakistan k saath Amrici taluqaat tabdeel ho saktay hain.\nAkhbar k mutabiq America k Pakistan k saath tashweesh-naak taluqaat aik taweel arsay say pesha warana kashti ki tarah hain. haliya hafton mein America k saath taluqaat mein tanao kay baad Pakistani hakkam ne asia mein America k sab say baday hareef chain k saath kurbateen barhayain. abbot abad waqeye k fori baad Pakistani hakkam ne beijing ka safar kya aur apnay cheeni bhaiyon say kaha hai ke bahera arab para strategic bandargaah ko operate karein.\nunhon ne kaha ke Cheen ki behria k liye dono mumalik Pakistan mein tail ki pipe linon, railway linen aur fouji adday qaim karnay ka mansoobah bana rahay hain. Pakistani hakkam pehlay he Afghanistan ko mashwarah day chuky thay ke woh America ki bajaye chain k saath taluqaat banayen. idhar Washington post k mutabiq Pakistan chain ka ahem ittihadi hai agar America ne saath chhoora tou chain Pakistan ki muashi madad bhi karsaktha hai.


Supreme Court faislay k bad Malika Bartania ko America se Boris Johnson ka fon. – Blog.urdu123\nLondon (News desk ) Bartanwi Wazir e Azam Boris Johnson ne parliament ki muatali ko gair qanuni qaraar dene k Supreme Court k faislay k bad Malika Bartania se Newyork se fon par baat ki .Bartanwi akhbar mirror ki report k mutabik us ki tasdeeq ho gai hai .\nBartanwi hukomat k aik senior uhday daar ne kaha ke Wazir e Azam Boris Johnson ne Malika se fon par baat ki .wo us fon call k drust waqt k hawale se koi tabsara ni kar sakte aur na he wo ye sakte hain ke unhon ne Malika se mazrat ki .\nuhdaydar ne kaha ke ham ksi bhi tarah Malika aur Wazir e Azam k ma been guftagu ko ksi bhi sorat mein zir behas ni latay .ye call Supreme Court k faislay k bad ki gai thi .Wazir e Azam Johnson ne kaha tha ke wo Supreme Court k faislay ka ehtram karen gey .\nAdalti faislay k bad Boris Johnson se opposition jamaton k rahnamaon ne mustafi hone ka mtalba bhi kya hai .Johnson America mein Aqwaam e Muttahida k ijlas mein shareek hain .in ka kahna hai ke mein in mutalbaat se itfaq ni karta aur na he mein apney iqdaam par koi mazrat krun ga .\nuhday daron ne khud ko BBC ki us khabar se bhi faaslay par rakha ،jis ko 10 Downing Street k zarraiye se mansoob krty huwey kaha gya ke Supreme Court galt hai aur us ne siasi muamlat mein mudakhlat kar k sangeen ghalti ki hai .\nAik uhdaydar ne kaha ke Wazir e Azam ne wazeh toor par kaha hai ke wo adalia ki azadi par kamil yaqin rakhte hain aur mere khayal mein aap ko in k in alfaz par yaqin karna chahy .uhdaydar ne us ki bhi tasdeeq ki ke Wazir e Azam Attorney General Geoffrey Cox aur senior Masheer e Dominic Cummings dono par mukmal aitmaadi rakhte hain.\nCategories Europe, USA Leave a comment Post navigation


Sitary Humari Zindagi Main Koi Effect nahi latay\nMauzo: Sitary Humari Zindagi Main Koi Effect nahi latay\nMain Hiran ho log aksar yeh bat karty hain kay ap ka star kon sa hai. ap kay star ki yeh khas bat hai etc etc mery kiyal se yeh sub farzi batain jin ka reailyt main koi wajood nahi hai. Har insan woh kisi b month main paida ho us ka koi b star ho. sub bat us ki tarbeyat or education pay depend karti hai jis kadar education achi hogi woh us kadar acha hoga.\nAp kya kehty hin es baray main.\n01-23-2020 01:16 PM\nRe: Sitary Humari Zindagi Main Koi Effect nahi latay\nAsalam o Alaikum dear fellows star ka zindagi pa koi effect nahi ha zindagi ma insane hr faisla khud krta ha or rab ki marzi lo insane ko de ya or nahi is liye star ka koi effect nahi hota ya fazool barai hain


apnay ko apnay hee piyaray lagtay hain in English is apnay ko apnay hee piyaray lagtay hain - اپنے کو اپنے ہی پیارے لگتے ہیں - Urdu to English Translation Idiom Dictionary\napnay ko apnay hee piyaray lagtay hain in English\napnay ko apnay hee piyaray lagtay hain - اپنے کو اپنے ہی پیارے لگتے ہیں in English means;\nWords meanings used in Apnay ko apnay hee piyaray lagtay hain\nMeanings of the Urdu words used in apnay ko apnay hee piyaray lagtay hain - اپنے کو اپنے ہی پیارے لگتے ہیں are;\nhoney darling pea dear dearly adorers cupreous darlings dearer dearling endears furriery undear lovee پیارے Piyaray\nNaik sohbat taraqqi ka zeena bay kaath kay sath loha bhi tar jata bay\nIdioms related to the words in apnay ko apnay hee piyaray lagtay hain\nHere is a list of some of the idioms that are either related to the apnay ko apnay hee piyaray lagtay hain or use words from this idiom.\nWhat is apnay ko apnay hee piyaray lagtay hain meaning in English?\nWhat are the idioms related to apnay ko apnay hee piyaray lagtay hain?\nHere are the idioms that are related to the apnay ko apnay hee piyaray lagtay hain idiom.


pochtey pochtey dali pohanch jatay hain in English is pochtey pochtey dali pohanch jatay hain - پوچھتے پوچھتے دلّی پہنچ جاتے ہیں - Urdu to English Translation Idiom Dictionary\npochtey pochtey dali pohanch jatay hain in English\npochtey pochtey dali pohanch jatay hain - پوچھتے پوچھتے دلّی پہنچ جاتے ہیں in English means;\nWords meanings used in Pochtey pochtey dali pohanch jatay hain\nMeanings of the Urdu words used in pochtey pochtey dali pohanch jatay hain - پوچھتے پوچھتے دلّی پہنچ جاتے ہیں are;\nlump clod gobbet ڈلی dali\nThoora hasil karnay kay liye bohat takaleef uthani parhti bay\nIdioms related to the words in pochtey pochtey dali pohanch jatay hain\nHere is a list of some of the idioms that are either related to the pochtey pochtey dali pohanch jatay hain or use words from this idiom.\nWhat is pochtey pochtey dali pohanch jatay hain meaning in English?\nWhat are the idioms related to pochtey pochtey dali pohanch jatay hain?\nHere are the idioms that are related to the pochtey pochtey dali pohanch jatay hain idiom.


lehrati bil khati dil patti bail - baghbani - Astro Ria\ndil patti ya philodendron aik maqbool gharelo bail hai jisay ugana aur is ki dekh bhaal karna bohat asan hai. yahi wajah hai ke usay sweetheart plant kaha jata hai. is bail ki jitni taraash kharaash ki jaye yeh itni hi barhti aur phalti pholti hai. bar aks is ke yeh aik hi tanay ki shakal mein barhna shuru kar deti hai. is ke pattoun ko girah ke oopar kaata jaye to hum dekhte hain ke tanay ke isi hissay par aik doosri shaakh niklana shuru ho gayi hai .is bail ko aap basket ke gamlay mein rakh kar balcony ya kisi baans par bhi charha satke hain. yeh khoubsurti se bil khatay hue barhti chali jati hai. kam dekh bhaal mein bhi yeh poda barson taq barhta rehta hai. is sada bahhar pouday ko 2 se 3 baras baad dosray gamlay mein lagaya ja sakta hai. gamla badlne ke liye mausam bahhar ya garma ka hona zurori hai is ke kntinr ya gamlay ki satah mein bohat se sorakh honay se izafi pani ki nikasi aaraam se ho jaye gi aur jarrain bhi kharab nahi hon gi .dil patti bail chaar foot ya is se ziyada barhti hai. usay motadil roshni ki zaroorat hoti hai aur barah e raast Sooraj ki roshni usay jhalsa deti hai, taham yeh kam roshni mein bhi phialta hai. bahhar se mausam sarma taq is ki matti ko halki nami ki zaroorat hoti hai .\nmausam sarma mein jab taq is ki satah khushk nah ho jaye usay pani nahi dena chahiye. is ke peelay pattay is baat ki alamat hain ke usay bohat ziyada pani diya jata hai jabkay brown pattay is baat ki alamat hotay hain ke inhen bohat kam pani diya ja raha hai .seen liye agar usay rozana thora thora pani diya jaye to behtar hai. yeh bail khushk mausam ko bhi bardasht kar layte hai taham usay nami bohat bhaatii hai chunancha is ke liye kamray ka ost darjah hararat bhi kaafi hai .\npouday ko naram matti aur khad ki zaroorat hoti hai, is bail ki bohat saari aqsam hain lekin inhen shape dainay ke liye waqfay waqfay se katai ki zaroorat hoti hai. is ki jarrain bohat chotti hoti hain is liye yeh aasani se deewar par charh jati hai .is bail se aap apni khwahish ki mutabiq ziyada se ziyada belein uga sakti hain. aap is ki aik lambi si bail نوڈ ke oopar se kaat kar usay pani ki bottle ya matti mein laga den aur yeh aasani se barhna shuru ho jaye gi .\nyeh bail zahrili hoti hai is liye usay ghalti se bhi nah chakhain aur bachon aur palton janwaron ko is se daur rakha jaye to behtar hai. yeh hashrat al arz ke liye mdafati nizaam qaim karti hai aur aap ke ghar mein keeray makoray peda nahi hotay .\nPrevious Surkh Timatar Husn Sanwarnay Wali Sabzi – Khoubsurti\nNext Gota Jewelry – New Trends Of Beauty


Shohar Ko Apna Deewana Bananane aur Khush Rakhne Ka Wazifa\nSeptember 15, 2018 September 20, 2018 Molana Hazrat Ali\nEk achi shadi ki buniyaad mohabbat aur yakeen hoti hai. Lekin agar shohar aur biwi mein ek dusre ke liye mohabbat nahi hai toh wo shadi apne aap hi tut jayegi. Baaz waqt biwi ko apne hisse ki mohabbat kar leti hai, lekin shohar poori wafa nahi kar pate. Agar aapke shohar bhi aap mein kam dilchapi lete hai ya phir wo aapse bahot mohabbat nahi karte toh aap shohar ko deewana banane ka wazifa parhe. Ye wazifa apke shohar ke dil mein aapke liye beshumar mohabbat paida karega aur wo aapko paglo ki tarah chahenge.\nWazifa For Husbandapne shohar ko khush rakhne ka wazifa, shohar ko apna deewana banane ka wazifa, shohar ko apna deewana karne ka wazifa


Muhammad Hammad kazmi, Author at IslamWorld.pk - The Religion of Peace - Page 40 of 50\nALLAH karem ki mojodgi ka khauf aur aehsas\nALLAH kareem ki maujoodgi ka aehsas aik aisa khof paida kerta hai is kisam ka meetha khauf kay kahin aisa na ho kay ALLAH say ye taluq meri ghalti ki waja say munkata na ho jayay.\nZiker ALLAH aur Jannat\nhazur pak p.b.u.h nay farmaya jin logon ki zubanain hamesha ziker e ilahi say tar rehti hain wo muskratay huyay jannat main dakhil hoon gay.\nmasjid e nabvi picture\nMuhammad Hammad kazmi 2013/11/06\nhazur pak p.b.u.h nay farmaya teen ashkhas ki na to namaz qabool hoti hai aur na hi uski koi naiki asman ki tarf jati hai, aik to bhagay huyay ghulam ki jab tak wo wapas aa ker apnay aap ko malik kay hawalay na ker day dosri wo aurat jis say uska sohar naraz ho teesra nasha baaz jab tak …\nRasool ALLAH p.b.u.h nay farmaya 7 muhlik aur tabah kun gunahon say bacho, sahaba nay arz kia ya rasool ALLAH p.b.u.h wo konsay 7 gunaah hain? aap p.b.u.h nay irshad farmaya ALLAH kay sath sharek thehrana, jadu kerna, nahaq kisi ko qatal kerna, sood khana, yateem ka maal khana, jehad main lashkar e islam ka sath chor ker bhagna aur …\nhazur pak p.b.u.h nay farmaya jo koi eman rakh ker aur sawab ki neaat say kisi muslman kay janazay kay sath jayay aur namaz aur dafan say faraghat honay tak us kay sath rhay to wo 2 kairaat sawab lay ker lotay ga. har qairat itna bara ho ga jitna uhad pahar aur jo janazay per namaz perh ker dafan …\nkaamil wo hai jo..\nkamil wo hai jo har martba aayat e quran kay ilm say khol day aur maarfat o wisal ka mushahida bhi ilm e quran say kara day. ye maratib barhaq hain kay in ka taluq haq say hai.\njis shaks kay wajood main ziker jari ho jata hai to uskay dil ki aankh khul jati hai aur wo ziker ALLAH ism ALLAH zaat kay siwa kisi dosri cheez ko nahi daikhta uska dil ghani ho jata hai.\nAkal e Qull kia hai ?\nMuhammad Hammad kazmi 2013/11/05\nAqal ki 4 kism hain . aqal e nafs , aqal e dil , aqal e rooh aur aqal e sir..\nhazrat abdullah r.a say marwi hai kay main nay rasool ALLAH p.b.u.h ko namaz parhtay daikha. aap p.b.u.h kay seenay say garhia o zari ki aisi awazain aa rahi theen jaisay josh khati hui handia say awazain ati hain.\nKia tum khud ko bhool jatay ho ?\nAurat ki shahadat